
SMJEROVI NAŠE MODERNE KNJIŽEVNOSTI 

Napisao AHMED MURADBEGOVIĆ. 


MJER naše starije i naše novije knji¬ 
ževnosti jest omjer izraza i forme. 
To je izraz prirodne nužde, vremen¬ 
ske i kulturne potrebe našega na¬ 
roda i naše generacije. U toj se jednadžbi očituje 
jasan razvoj naše književnosti od sadržajne, fabu- 
larne do formalističke periode. 

U prvom dijelu jednadžbe je dotjerivanje jezika, 
izraza skupa s traženjem motiva i fabula, a u dru¬ 
gom šira koncepcija, jaka i upadna arhitektonika, 
spontano, slobodno i simultano izražavanje i jedin¬ 
stvena organska forma, kao bitna oznaka toga 
stvaranja. 

Prvo je stvaranje uvjetovano našim nacionalnim 
ropstvom i podređenim položajem. Ono sve do 
danas nije moglo dati našoj naciji svoga pravog 
predstavnika, jer mu se je umjetnička smjernica 
zaustavljala u običnim socijalnim i političkim ten- 
dencama, u pretencioznoj ideologiji, što sve nc 
može donijeti prave umjetničke vrijednosti ni šire 
općeljudske umjetničke koncepcije. 

I zato je potpuno razumljiv onaj kaos, koji je 
nastao u našoj literaturi poslije oslobođenja. Slo¬ 
bodni smo, a ne značimo ništa. Ta se tragika vla¬ 
stite ništetnosti toliko zabila u dušu svakoga kul¬ 
turnog pojedinca, kao i noževi stida i ničim neza¬ 
služene sramote. Manji i duhom inferijorniji narodi 
od nas dali su pred internacionalni umjetnički fo¬ 
rum barem po jednoga svojeg predstavnika, a mi 
tek nekoliko neizrađenih talenata. I ovaj osjećaj 
naše kulturne neimaštine proizveo je na svim po¬ 
dručjima naše umjetnosti dubok dojam i nastalo je 
nekakvo napeto, grozničavo stanje. Sve je u tra¬ 
ženju samoga sebe, svoje ličnosti i svoga pravog 
izražaja. Pravci, literarni smjerovi, nove forme se 
importiraju iz inozemstva, što više i eksportiraju, 
kao zenitizam u Njemačku. 


Stanje je kaotično i nemoguće je točno odrediti 
smjer, u kome se razvija naša nova umjetnička ge¬ 
neracija, ali jedno se može točno ustvrditi, da je 
to stanje ipak dalo nekoliko značajnih imena, od 
kojih su neka i u inozemstvu našla priznanja. Ta 
generacija je našla svoj lični izražaj, ali ni ona nije 
mogla dati našoj nacionalnoj kulturi stalnu i jasnu 
fizionomiju ni pozitivan umjetnički karakter. Mi 
još nemamo svoga umjetničkog tipa, koji bi ele¬ 
mentarnom snagom, širokim slavenskim dimenzi¬ 
jama i čvrstim jednostavnim linijama bio potpuni 
predstavnik naše rasne i nacionalne kulture. Ne¬ 
mamo literarnog tipa, koji bi apsorbirao u se sve 
karakteristike naše psihe, našega temperamenta, 
našega duha, estetike i logike. Nemamo ni jednoga 
književnika, koji bi u tome svojstvu bio potpuno 
kristalizovan čist i jasan, da bismo ga mogli sasvim 
uvjereno, bez trunka sumnje, označiti svojim pra¬ 
vim predstavnikom. 

Imamo djela s velikom koncepcijom, vrtogla¬ 
vom arhitekturom, širokom osnovicom, snažnom 
konstrukcijom, što je sve bitna oznaka naše mlade, 
potentne nacije, ali nijednoga, koje bi nas moglo 
reprezentirati. Uostalom djela su samo fragmenti 
cjelokupnoga rada umjetnikova, ona su karike, 
koje sačinjavaju lanac, stepenice, koje vode u mi¬ 
sterij umjetnikova svijeta, prema kome teži sav 
kulturni progres i duhovna evolucija nacije i čo¬ 
vječanstva. Ali to nisu balustrade, na kojima bi 
otpočinuo naš duh i razvio se u širine, u bezgra¬ 
nične prostore i u univerzum. Moderna umjetnost 
iziskuje cjelokupni izražaj svega, što postoji. A 
toga eto nema ni u našoj modernoj književnosti. 

U njoj se očituje grozničava potražnja za for¬ 
mom, za novim oblikovanim izražavanjem, što je 
i sasvim razumljivo, kad je forma naše starije knji¬ 
ževnosti bila tako siromašna, da i nije mogla u se 

uokviriti nijednu opću, sintetičnu i simultanu 
umjetničku ideologiju. A forma, kao fizički orga¬ 
nizam svake umjetničke tvorevine od iste je važ¬ 
nosti, kao i ideja, koja je u njoj i koju ona izražava. 
Što više forma je možda i važnija, jer ona je za¬ 
pravo onaj vidljivi dio umjetnosti, po kome mi pro- 
življujemo njezinu nutarnju vrijednost. Tek poslije 
ove formalističke periode u našoj književnosti, kad 
svladamo te vanjske poteškoće, moći ćemo davati 
djela reprezentativne vrijednosti i pokloniti općoj 
kulturi nov elemenat, koji bi je mogao osvježiti, 
obogatiti i pokrenuti. 

U tome traganju za formom unesena su u našu 
književnost mnoga strana počela, politička i soci¬ 
jalna vjerovanja, kako strana tako i domaća, šio 
oduzima djelima apsolutnu umjetničku čistoću, 
golu ljepotu i onu višu estetsku istinu, koja je 
svima zajednička. To je posljedica socijalnog po¬ 
ložaja i nesređenog vremena naše sadašnjice, u 
kojoj naša umjetnička generacija živi i stvara, a 
čemu se ne mogu ni najjači talenti da odupru. 
Treba umjetničku snagu crpsti odozdo iz rase, iz 
onoga užasnog elementa, gdje su umjetničke tvore¬ 
vine apsolutno čiste, u kome je začahureno naše 
biće u praiskonskom svome obliku, gdje je tajna 
naše psihe i našega temperamenta u svome najčiš- 
ćem početku i onda svemu tome dati sebe, svoj 
izraz, svoju formu i svoju umjetničku ideologiju. 
U izmjeni vladalačkih sistema, oblika, u izmjeni 
socijalnih naziranja i zakona mijenja se samo vanj¬ 
ska strana čovječanstva, a nutarnja, bitna ostaje 
stara i zarđala. A umjetnost je izražaj unutarnjeg, 
vječnog, a ne vanjskog, privremenog života. 

Narod je ipak najveći genije. On je dao kulturu 
i jezik, u kome umjetnik misli, osjeća, stvara i piše. 
A u onome, što je dosada stvorila naša književnost, 
leži osnovni materijal našeg novog stvaranja, jer 
moderna umjetnost i nije ništa drugo do sinteza 
dosadašnjega umjetničkog stvaranja, povećanog 
umjetničkim potrebama i smjerovima vremena i 
samoga umjetnika. Bez nacionalne kulture, kao 
osnovne i opće ljudske, kao glavne nema prave 
ni velike umjetnosti, jer umjetniku je upravo ne¬ 
moguće u drugom okviru stvarati. Nema talenata 
i nema genija, koji bi mogli sami iz sebe stvoriti 
sve ono, što su nacija i čovječanstvo do sad stvo¬ 
rili, a genije znači progres svega dosadašnjega. Da¬ 
kle to sve dosadašnje treba najprije u sebi imati, da 
se može dalje unaprijed pokrenuti. 

Treba talenat zasjeći duboko, da se prodre s onu 
stranu stvari i da se u sve udahne viši spiritualni 
život, koji je tako neophodan po čovječanstvo, kao 
što je pojedincu potrebna svijest za vlastitu egzi¬ 
stenciju. U ovom općenitom i refleksivnom pro¬ 


matranju literarnih smjerova naše sadašnjice po¬ 
trebno je naglasiti volju, energiju, spremu i rad 
naše nove umjetničke generacije, koja je pregla, 
da ispuni praznine u našem umjetničkom izraža¬ 
vanju, kako bismo dobili što plastičniji oblik za onu 
konačnu istinu, koju još imamo reći. Ova perioda 
ima pozitivnih rezultata. Ona nam je dala nekoliko 
imena, koja su i vani stekla priznanja. Krleža, Cr- 
njanski, Ratko Petrović, Simić, Kulundžić, Krklec 
i drugi, koji su pregli za novom formom, za simul¬ 
tanim, sintetičnim i općeljudskim izražajem u na¬ 
šoj književnosti učinili su mnogo, da dadu našoj 
umjetnosti nov izraz, novo značenje i da je akomo- 
diraju novoj sveljudskoj zajednici, u koju se cjelo¬ 
kupno čovječanstvo civilizacijom i kulturom sve to 
više zbija i sakuplja. 

Najteža je borba novih smjerova u našoj knji¬ 
ževnosti sa publikom i sa kritikom. Publika ne će 
da surađuje skupa s umjetnicima. Ona traži da 
umjetnik podvrgne svoje stvaranje njezinom krite¬ 
riju, jer sama ne će da se uživi i prodre u tajnu 
umjetnikove koncepcije. Sudovi, koje su joj namet¬ 
nuli profesori i škola, ostaju joj kroz sav život stalni 
i nepromjenljivi, a estetika i logika, a kojima su 
knjige napisane, ostaje ista kao što je i u tim knji¬ 
gama. Nema apsolutne estetike, ni apsolutne lo¬ 
gike. Svako djelo ima svoju logiku i svoju estetiku. 
I onaj, koji djelo čita, isto je tako umjetnik, kao i 
virtuoz, kad reproducira kompozitora. I čitalac 
mora stvarati isto tako kao i umjetnik, ako hoće. 
da mu umjetničke tvorevine budu pristupačne i da 
se njima okoristi. 

Novoj bi umjetnosti sama kritika morala da pro- 
krči puteve i da je prenese u mase, kako bi postala 
živim organizmom u našoj kulturi. Da imamo sa¬ 
vjesnih i stručnih kritičara, ne bi naša kultura za¬ 
stala na mrtvoj tački predratne psihoze i ne bi nad 
njom prolijetali događaji u dušama naših i stranih 
umjetnika, koji su stvorili i dobra i vrijedna i ko¬ 
risna djela. Pa makar bila i periodične vrijednosti, 
ona su ipak izraz vremena i pokoljenja. Mi smo u 
traženju i treba pomoći, da se nađemo. A kod nas 
je kritičar svatko i nitko i tome svakome i nikome 
pomaže u njegovom nesavjesnom i destruktivnom 
poslu i štampa i žurnalistika i feljtonistika po revi¬ 
jama, u kojima stupci odzada sijevaju od praznine 
i traže, što bilo i od koga bilo, samo da se utroba 
ispuni. I tako se događa, da se dobra, korisna i sa¬ 
vjesna kritika zamijeni pamfletima, lažnim i pla¬ 
ćenim panegiricima, ličnim napadajima i svim ne¬ 
moralnim anomalijama, koja samo štete kulturi, a 
nipošto pojedincima. 

Naša novija literatura usredotočena je više po 
revijama, nego li u zasebnim knjigama. To je i ra- 

zumljivo, ako uzmemo u obzir užasne i bezdušne 
štamparske neprilike. Pa i same revije izniču i po¬ 
gibaju u tim istim neprilikama, čak i one, u ko* 
jima je bio na neko vrijeme sakupljen čitav groš 
našega literarnog naraštaja. 

»Kritika« u redakciji M. Begovića i Lj. Viznera, 
koja je u vrijeme svoga opstanka bila na dostojnoj 
visini, poginula je. Nije imala nikakvo naročito lite¬ 
rarno obilježje, okupila je oko sebe cijelu literarnu 
generaciju i onu stariju i onu mlađu i tako bila u 
neku ruku pregled cjelokupnog književnog rada 
kod nas. 

»Savremenik«, komu je sada urednik Begović, 
ima isto obilježje. Četiri luksuzna broja »Savreme- 
nika«, koja je uredio bivši predsjednik D. H. K. 
dr. B. Livadić, imala su tu zadaću, da uz adekva¬ 
tan sadržaj reprezentiraju i tehničko umijeće na¬ 
šega štamparskog obrta. No ovaki pokušaji nisu 
zgodni iz jednoga razloga, što nisu pristupačni kul¬ 
turnijim slojevima naše generacije, koja jedina čita 
i koja jedina nema toliko srestava, da čita luksu¬ 
znu literaturu. 

»Nova Evropa«, kulturno-politički pokret mlade 
Engleske, Francuske i Njemačke, koji je dopro i u 
redove naše političke aristokracije, da je afirmira i 
orijentira u poratnom stanju, u kome su se mnogi 
kompasi pogubili. Ona naglašava novu kulturno- 
političku ideologiju u smislu socijalnih, kulturnih i 
upravničkih principa posljednjega decenija, kako 
bi se mogli lakše održati i stabilizirati. Bavi se si¬ 
stematski svim našim društvenim, prosvjetnim, po¬ 
litičkim i umjetničkim problemima. 


DOCVALE 

OCVALE su lipe uskrsne, medne i raskošne 
Sred crvenog ljeta i neobuzdanog zrijanja.. 
Posljednji opojni miris se razplinu elegično 
Ogromnim zelenim Hydeparkom, 

Čiji lutalac ispod krošnja širokih 
Svaki dan u osami sam bio 
Snivajuć melankolične snove 
I goneć bogove i vile u vizijama . . . 

S posmrtnim parfemom lipa 
Iščezle su iz očiju mojih 
Blijede eterične vile 
U modre anđele zaljubljene, 

I svi serafini višesferni, 

Što su s mirisom lipa 
Sipali u krhke ljudske grudi 


Osim ovih značajnih, od kojih najbolje prospe¬ 
riraju one više političkoga, nego li umjetničkoga 
karaktera, pojaviše se i neke jednobrojne revije i 
ugasiše se kao meteori. Ta vrsta revija s meteor¬ 
skim značajem osobito je brojna, a ima ih i takovih, 
koje se još ne pojaviše, a već se ugasiše. 

»Ozon« je donio nekoliko mlađih imena. Propo¬ 
vijedao je apsolutnu slobodu stvaranja svakoga 
smjera i svake škole i one starije i one novije. 

»Vedrina«, koju uređuje S. Galogaža, možda će 
još koji puta izaći, ako joj Bog dadne zdravlja. 
Smjernica joj ide u pravcu opće kulturnih rezul¬ 
tata, do kojih je došla savremena kultura. To je 
revija duha i akcije, koja naglašava konstruktiv¬ 
nost. Lijepo veze, ako ne pomete! 

»Zenit«, revija za balkaniziranje Evrope. 

To su eto u glavnom glasovi ovdašnje literarne 
tribine. Ima ih svakojakih. Ali svejedno, kakvi su 
da su, u njima se ipak vidi jedan novi potez una¬ 
prijed, vidi se jedno traženje i vidi se stalan na¬ 
predak naše književnosti, a to je najbolji dokaz, 
da u nama ipak ima nečega, progresivnog i živo- 
tvornog. Treba mladosti otvoriti sve stupce, sva 
srca i sve duhove, treba je izgrađivati i izrađivati, 
jer to su svježe rezerve naše snage i našega po¬ 
leta. Mladost nije ni u godinama, ni u smjerovima, 
ni u formama, a ni u fabulama, ona je u snazi, u 
potenciji, u svježini i u novim nenaslućenim poja¬ 
vama našega spiritualnoga života. I smjerovi, koji 
nam te pojave otkrivaju i dočaravaju, ti su smje¬ 
rovi zaista i novi i moderni i savremeni. 


SU LIPE 

Melodije, ritam, vječnosti opoj, 

Mirisavu obmanu stvari i utjehe! . . . 

I opet duša moja opustje 
Pod opustjelim granama, 

I sa zamuklim ticama 
Nijemo tuži u crni vazduh 
Usud vremena i prolaznosti, 

I sa osirotjelim pčelama i kukcima se drži, 

U monotonom gladnom letu i zujanju . . . 

A sa svih strana na nju 
Grohoće proždrljivo, zavija i riče 
Začađeni, zadimljeni, upakljeni velegrad, 
Šireći beskrajnim prostorom 
U crnim lepršavim zastavama 
Čađ, sliku pakla i stravu . . . 

Josip Kosor 

PROLETJE V GORI 


V gori je proletje. — V gori je 
tiho. — Vse se sveti. 

— Kak da je živa. 

— A ni. 

Ni živa. 

Oblaki kak glorije 

nad njom letiju brez kraja 

kak zastave bele. 

Nit da bi stale. 

Samo polukneju, taki ideju dale. 

Ni ona živa. Ni. 

Ona je mrtva. 

V proletju. 

— V cvetju. 


Tu se gaziti ne srne: 
tu ne zvoniju vre pesme. 

Nit zvoni. 

(Z nih davna su zliti kanoni). 
I vezda je tiho vse. 

Tak je na svetu, ti gora. I mi 
v zemlju odidemo vsi. 

I budemo to kaj i ti. 

Kak ti, i mi budemo onda 
Čekali mlajše v ti kraj. 

Mi mrtvi. 

Mi veseli budemo ž nimi. 
Žalosni takaj. 


Zastave bele na gori! 

— To bu im glas od nas 
v plavim goricam na suncu 
z šarami zlatega vina. 

I z sencami. 

Ž nimi se gora spomina. 

Tomislav Prpić 


ZAHVALNOST 

Napisao dr. MILAN OGRIZOVIĆ. 


8 ! AVNO se nije gospodin Nikola tako 
|\ veseo probudio, ko što jedne subote 
IL nekako u sredini proljeća. Sve je pje- 
|p| vuckao umivajući se. Ni sam nije 
znao, otkud mu najednom ta silna i neprotumačiva 
radost: da li od ugodna sna (sanjao je o vatri i o 
djevojčicama!) ili od ovog zlatnog sunca i svježeg 
zraka ili da mu se nije sinoć dogodilo šta veselo? 
Ne, nije, ne sjeća se, jer je rano otišao na počinak i 
ni s kim se nije sastao — nego je to valjda predosje¬ 
ćaj kakove radosne vijesti ili će mu se inače da¬ 
nas nešto milo dogoditi. Zacijelo! Uzme svoje pro- 
roštvo: male kartice, razastre »patience« i gle: iz¬ 
lazi sve, na prvi mah! Naročito »srca«, najprije su 
mu izašla. A gdjekad se splete, zapne, pa ne će ni 
deseti put, da miješaš, koliko mu drago! 

I ogledalo ga danas, u odsjevu sunčevih zraka, 
nekako drugačijim kaže, mlađim! Sijede se neke 
vlasi u kosi srebrene, a gospodin ih Nikola po- 
češljavajući krije. U podrezanom se brku i ne vide. 
Ali lice je rumeno i nabora još, hvala Bogu, nema, 
iako je pedeseta nedavno odzvonila. Gospodin Ni¬ 
kola živi (u ovom posljednjem deceniju) umjereno 
i ne pati se mnogo u uredu, otkako je sve spremio 


u kolotečinu, pa sad stroj sam radi. Zapravo su to 
mali pisaći strojevi, nad kojima se pognule poneke 
i lijepe glavice golih vratova i plećiju, pa i ruku 
u laganim proljetnim bluzama. No gospodin Nikola 
ni ne misli, da će ga koja od njih obradovati danas, 
jer on je u prvom redu šef, bar u uredu i pred 
drugima. A onda nema više nade. Pokušavao je 
dašto onako izdaleka, makar i na štetu svoga 
ugleda, štaviše i »ozbiljno« je mislio, kad bi se sa¬ 
mo mogao namjeriti na onu »pravu«, ali se uvijek 
nekako razbilo, kao i dosad u životu, gdjegod je 
bio, tako da je gospodin Nikola stao već smatrati 
sudbinom to, da će i protiv svoje volje ostati ne¬ 
ženjom. A ipak malo je tko i od bračnih ljudi tako 
čeznuo za ženom zakonitom, za kućom i za poro¬ 
dicom kao on. I zaljubljivao se, ludo i sanjarski, 
ali uvijek se nešto desilo, što bi mu slike o buduć¬ 
nosti razorilo kao kućicu od karata: ne možda 
kakva izvanja nesreća, bolest ili smrt ili nevjera, 
nego se svaka njegova veza, vrag bi ga znao, kao 
sama od sebe razvezala. A najviše ga je ljutilo, što 
je od tih desetak »ozbiljnih« slučajeva devet bila 
neka proračunanost, korist, praktičnost, a on je ro- 
mantički očekivao ljubav za ljubav, onako požr- 

tvovno, kako je i sam osjećao. Jednom se tako 
zanio za nekom udatom gospođom, koja mu je po¬ 
kazivala sklonosti, da joj je predlagao bijeg u Ame¬ 
riku, ona mu se nasmijala: »Zar niste ovako za¬ 
dovoljni?« — Hm! Zašto ona ne bi pustila muža, 
ako uistinu ljubi? Ali baš to »uistinu« bila mu je 
muka čitava života. 

I što stariji, sve je romantičniji. Čezne upravo 
za onom ljubavlju, koja bi počinjala pogledom, pro¬ 


duživala se smiješkom, a onda se razvijala sastan¬ 
cima i ljubavnim pismima. On je tako volio ova- 
kovo dopisivanje. Tu čovjek sam sebi i drugomu 
laže, ali se bar na trenutak prenese u umišljenu 
sreću. Pa onda ima li što ljepše od prvog cjelova 
s ovakovim poznanstvom, koje nek bi slobodno vo¬ 
dilo i u brak, kad bi se »uistinu« našla prava lju¬ 
bav. Ali nažalost uvijek bi se prije ili kasnije vi¬ 
djelo, da je bila gluma. Do vraga, kakav je to vi- 

jek? Gdje su te Lote, kad još Werthera ima? Zar 
su izumrle? — Eto ona posljednja, strojopisačica, 
tako je bila mila. Još dijete. Dušom dijete, kako 
je mislio: bezazleno se smiješila, kad bi mu dono¬ 
sila spis na potpis, i u svojoj naivnosti ništa se nije 
branila, kad bi je pomilovao ili je stidljivo pognutu 
poljubio u kosu. 

— Kosa vam miriše kao tamjan. 

Ona se nasmijala. 

— U tom je mirisu i strasti i vjernosti.. . 

Ona se i opet nasmijala, još jače. Taj ga je smi¬ 
jeh sasvim zaludio. On joj je stao govoriti, kako 
su mu namjere ozbiljne i kako bi htio makar pod 
kraj života biti sretan. 


— Ja se ne ću nikad udavati. 

— Nego šta? 

— Ovako ... i opet udarila u smijeh, pa otišla. 
Još je dijete, mislio je gospodin Nikola, valja je 
odgajati, valja je uvjeriti, da čovjek, koji joj daje 
sve: udoban život, ljubav i sreću, makar u godi¬ 
nama i odmakao — kad ju je još istoga dana na 
šetnji oko Cmroka vidio s nekim mladićem! Pa da¬ 
kako srušila se jednim mahom kućica od karata i 
gospodin Nikola nije više nikad s njom progovorio 
osim službeno. Ni smijeha joj onoga više nije čuo. 
Za čudo, kako nije mogao trpiti drugoga koga kraj 
sebe, ma da je u tom naoko bezazlenom srcu bilo 
mjesta i za dvojicu. Ne, ne! 

Tako mu je prije dvadeset godina oteo drugi 
čovjek već vjerenu djevojku, za koju bi dao ruku 
u vatru, da ga »uistinu« ljubi. Ona ga je i ljubila, 
kako je u oproštajnom pismu uvjeravala, ali joj je, 
pisala je, njegova ljubav s tako velikim dopisiva¬ 
njem dosadila i postala teret, od kojega se oslobo¬ 
dila upoznavši se slučajno s čovjekom, koji joj nije 
pisao a nije ni tumačio ozbiljnost ljubavi. Ova je 
uvreda bila tako teška, da gospodin Nikola više 
nije nikomu pisao, ali je i dalje tumačio ljubav i 
nastojao odgajati. . . 

Šta mu se dakle danas može u uredu milo do¬ 
goditi — razmišljao je putem gunđajući još uvijek 
onu jutrošnju veselu melodiju iz bogzna koje ope¬ 
rete, a sva mu je nutrina pjevala. I doista u uredu 
sve kao obično, samo kanda je više sunca i veselja 
na licima. Tipkanje i pokatkad glas zvonca dopire 
mu u sobu, donose se prepisi, pregledaju se, pot¬ 
pisuje se, izmijeni se koja riječ, a inače ništa ne¬ 
obično, sve službeno. Ali po prilici nakon jednog 
sata najavi sluga posjet: jedna gospođica! 

Da nije to ta radost — pomisli gospodin Nikola, 
a pojava na vratima kanda mu je to potvrdila. 
Unišlo je djevojče kao zlato žutih uvojaka, plavih 
i toplih očiju, blijeđana lica s tankim rumenilom i 
bolna izraza oko ustiju. Nečujno je ušla kao u priči 
i gospodinu se Nikoli učini, kao da ju je noćas u 
snu vidio Tek što joj je oprava bila skromna, do 
vrata zakopčana, bez izrezaka, a držanje mirno i 
ozbiljno. U licu je bilo duha. 

— Oprostite, što sam tako slobodna, da zamo¬ 
lim namještenje na pisaćem stroju. Ja sam Katica.,. 

(Katica! Još se nijedna od mojih poznanstva nije 
zvala Katica — pomisli gospodin Nikola, koji je 
bio uvjeren, da mu onaj radosni predosjećaj šalje 
evo novu ljubav!) 

— Izvolite sjesti! 

— Svršila sam višu djevojačku školu . .. imam 
i kurz . . . dosad nisam bila nigdje . . . nije mi tre¬ 
balo, ali. . . 

— Prilike u kući zacijelo . . . 

— Ne, moglo bi se živjeti, ali hoću da budem 
samostalna — naglasila je ona — a čula sam, da 
biste trebali ovdje . . . 

— No potrebe upravo nije, ali ako ... — po¬ 
gleda ju gospodin Nikola dublje, a da sam nije 
znao, kako bi produžio na onaj nespretni »ako« .. . 
— mislim naime, ako vam je toliko do vaše samo¬ 
stalnosti, što je svakako simpatično . . . 

— Uvelike biste me zadužili, gospodin šef. . 
zadrhtao je njezin glas, u kojem je bilo toliko sr¬ 
dačnosti, da se gospodinu Nikoli činilo, kao da je 
s tom djevojkom već davno poznat. I djetinje je za¬ 


hvalnosti bilo, i uma i srca! Kakova bi to divna že¬ 
nica bila! 

On se činio kao da razmišlja, a zapravo je pu¬ 
stio maha svomu osjećaju pogledavajući djevojku i 
sav se blažeći na tom pogledu. Godila mu je ova 
stanka. Onda je naglo ustao, prišao do pisaćeg 
stroja i otkrio ga: 

— Pa da pokušamo, gospođice ! . . . Vi ćete pi¬ 
sati, a ja ću govoriti. 

— Molim! — snašla se ona brzo, sjela i pogle¬ 
dala ga ravno u oči, očekujući. Bože, taj pogled! 

— »Nije sreća izvan nas nego u nama«. 

— »U nama!« zaigrali prstići. 

— »Ni blago, ni časti, ni slasti, ni ništa, što do¬ 
lazi iz okoline, nije nas kadro obradovati, koliko 
svijest unutarnje velike sreće, koju sami hoćemo 
da imamo . ..« 

— »Hoćemo da imamo« vraća jeka uz tipkanje. 

— »Istom onda, kad tako zvane sreće izvanjega 
svijeta« — sve hrlije govori gospodin Nikola — 
»prestanu za nas biti takove, kad se uživimo u 
svoju unutarnju sreću, kad uživamo u njoj, kad ona 
postane naša ljubav, onda moramo ipak, pa makar 
uz borbu, biti sretni, jer hoćemo, da budemo 
sretni...« 

— »Hoćemo da budemo sretni« završilo je tip¬ 
kanje i upravo je i zvončić na stroju zacinkao. 

— No, dosta je. Da vidimo ! . . . 

Ali ona je još nešto nadopisala, a onda izvadila 
papir i pružila mu. Čita gospodin Nikola. Bez po¬ 
greške! Gle i riječ »ljubav« je potcrtana. A ovo 
na kraju, šta je to dopisano? Jedno ime: Maeter- 
linck! Oho . .. 

— Gospođica poznaje ovog pisca? 

— Čitala sam tu knjigu o sreći i ostalo mi je u 
pameti 

— Ja sam te misli o sreći imao i sam, a onda 
sam ih u Meterlincka našao slične. Ne znam, je 
li tamo baš sve ovako, ali ja sam na svoju pre¬ 
krojio. To je i onako svejedno. 

— Gospodin šef kanda nije imao sreće . . . ove 
izvanje, mislim? — upitala je ona diskretno. 

— Nisam, to jest: sreća mi je uvijek otvorila 
vrata, a onda bi došao netko drugi, pa ih zatvorio. 

— Netko drugi! — rekla je više kao za se. 

— Ali vidite, ja ne gubim nade. Štaviše, kad me 
i ljubav . . . koju ste vi ovdje u pismu jače istak¬ 
nuli . . . ostavi, kad mi zatvori vrata, ja u onoj svo¬ 
joj ljubavi živim i dalje i čuvam je opet za onu, 
koja će iza nje doći... 

— I koja vam ne će zatvoriti vrata — nasmije¬ 
šila se djevojka prvi put i pronicavo ga pogledala. 

Još se dugo razgovarao s njom gospodin Nikola, 
pa nisu ni opazili, kako je došlo podne, tako te ju 

je on i ispratio komad puta. Dakako, da ju je pri¬ 
mio u službu, — ovako inteligentnu djevojku! — 
odmah od sutra. 

I nizalo se i sutra i prekosutra, sve tako do je¬ 
seni. Gospodin Nikola bio je to vrijeme uvijek ona¬ 
ko radostan kao taj prvi dan. Za njega je počeo 
nov život. Našao je nekoga, s kim se mogao razgo¬ 
varati, pokatkad i duhovito. Svaki dan je kod pot¬ 
pisa četvrt, pola sata, a gdjekad i čitavi sat proveo 
s njom u razgovoru — ovako općenitom, ali kad bi 
skrenuo na svoju sudbinu i život, kad bi izdaleka 
kušao da navrne govor o ljubavi, ona bi zašutila 
ili naglo otišla. No kako je u njega zastao osjećaj, 
kako se njenom blizinom opijao držeći joj na ra¬ 
stanku dulje ruku u svojoj, štaviše i ljubeći tu ruku 
— moralo je ipak doći do provale čuvstva, do nje¬ 
gova izravnog očitovanja. 

— Vi ne znate, kako biste me usrećili! Vi ne 
znate, kako bih vam bio zahvalan! 

— Ne govorite mi o zahvalnosti, gospodin šef, 
ja bih vama morala biti zahvalna, što ste mi pri¬ 
pomogli do samostalnosti, do toga, da sama odluču¬ 
jem sa svojom sudbinom . . . 

— Pa odlučite, ali. .. s mojom sudbinom ! . .. 
Odlučite, Katice ! ... Pa vi valjda vidite . . . 

— Vidim i volim vas . . . 

— Ne volite! 

— Ne volim?! I njoj se zabljesnu oči, zaskoči 
se, ogrli ga i poljubi u lice, a onda poput strijele 
odjuri... Gospodin Nikola ostade bez riječi. 

Sutradan kao da nije ništa bilo. Došla je kao 
obično sa spisom, samo što svog šefa nije gledala 
u oči. I opet je otišla, a da razgovora nije počimala. 
Tako nekoliko dana. Do subote. 

U subotu joj je on uzeo obadvije ruke u svoje i 
gledao joj u oči. 

— Dakle? 

-— Ništa ! . .. 

— Ondje da prestane sve? Baš sve? Niste li mi 
dali dokaz svoje ljubavi? 

— Ne ! .. . Dokaz zahvalnosti ! . . . I — ja bih 
vam ih mogla još pružiti. . . Možda i više, jer ja 
jesam zahvalna. Ali ljubavi . . . 

— Ne! A zašto? 

— Vaša .. . sudbina! 

— Drugi? . .. Zatvorio vrata? 

— Nije. Već je bio u mom srcu još prije nego 
li su se vama otvorila vrata. Zato sam htjela, da 
budem samostalna, zato sam vam i bila zahvalna, 
što ste mi pomogli i što ste mi plaću povisivali 
preko reda, uopće što ste mi dobro činili. Vi ćete 
mi uvijek ostati kao prijatelj u srcu, ne pred vra¬ 
tima! I — ako vam to što vrijedi — mogu vam reći: 
da nije bilo onoga još prije, ponavljam prije, za¬ 


cijelo ne bi nitko iza vas bio poslije! Ali kao 
što bih vama držala riječ, tako moram i njemu . . . 
Razumijete li me sad? 

— Razumijem nažalost i hvala vam, ali razu- 
mijte i vi mene, pa me izbacite sasvim iz srca i iz 
uspomene. Kao da nije ništa bilo! 

— Tako?! ... Ni prijateljstva ne ćete? 

— Ne, to je lijepa riječ i neki melem, a ja to ne 
trebam. 

— Ni.. . (popostala je malo) drugi ne ćete da 
budete? 

— Ni... drugi! Pa . . . kako bih to? 

— Možda ipak! rekla je odlazeći. 

— Ne razumijem vas . . . 

Tako su se rastali i otad se razgovarali samo 
službeno, naime on, gospodin Nikola, ali ona, kao 
da ju je njegova hladnoća dražila, pokušavala je, 
da zametne razgovor i da se našali, no on je izmi¬ 
cao. Štaviše dajući mu spis, dotakla bi mu se ruke, 
na što bi on uzdrhtao spočetka, ali se i odmakao. 
Tad bi ona problijedila. Srdilo ju je, ali za koji dan 
bi opet pokušala. Jednom je stojeći uz njegov sto¬ 
lac, kad je on sjedio, metnula mu ruke na rame i 
sasvim se do njega sagnula. 

— Nemojte, gospođice! Šta radite? 

— Nije vam milo? 

— Nije ... to jest, kako da nije ... ali čemu to? 

— Zahvalnost, dobročinitelju! 

— Ta, pustite! Vi ste mi se već odužili vašom 
iskrenošću! ... 

Onda ću vam vratiti vaše uspomene i darove. 
Vi ni ne znate, šta ste mi sve učinili u ono prvo 
vrijeme: oni predujmovi, povišice ... Ja sam bila 
sirota! 

— Ali pustite to sad .... 

— Ne, ne, onda ću bar poklone vratiti. 

— Ništa ne ćete vratiti. Mi smo — hotice po- 
rugljivo dodade — »kvit« . . . 

.— Ali, ja h o ć u da vratim — zažagrila je oči¬ 
ma i otišla naglo iz njegove sobe. »Hoće da vrati!« 

No nije vratila ništa. Ostali su tako službeni i 
hladni sve do licem na Nikolinje, do petoga pro¬ 
sinca. Gospodin se Nikola sjeća toga dana, kao da 
je danas. Snijeg je padao i on je ostao u uredu preko 
šeste čitajući novine i gvireći kroz prozor u pahu¬ 
ljice, koje su oko okolišnih svjetiljaka igrale. Raz¬ 
mišljao je o svom pustom životu. Ništa, ništa, više! 
Snijeg će pasti po svemu, i po Katici, kao posljed¬ 
njoj. Eto, sutra mu je i imendan, a bit će mu valjda 
najtužniji od svih. Lanjske mu je godine jedna zna- 
nica (koja se također — udovica — preudala!) po¬ 
slala »krampusa« sa šibom, a ove godine ne će ni 
to. Bit će sam i ostavljen. 

Pograbi šešir, obuče kabanicu i iziđe. Ali kako 
se je začudio, kad je pred vratima vidio nju, Ka- 
tiču, gdje se žurno šeće gore dolje! Čim ga je spa¬ 
zila, naglo mu je pristupila. 

— Koliko ste me pustili da vas čekam, gospo¬ 
din šef! A ja moram s vama da govorim .. . 

— Molim, gospođice, ja sam bio cijelo popodne 
u uredu. 

— Ne, ne, ovo nije službeno, nego privatno, sa¬ 
svim privatno. Kamo ide gospodin šef? 

— Pa, kući.. . 

— Izvrsno. To možemo onda kod vas riješiti. 

— Kod mene? Kod kuće? 

— Pa dakako — uzela ga ona pod ruku — ja 
ću vas pratiti, ta vi nemate ni kišobrana. Tko bi se 
nadao ovomu snijegu? . . . Lijepo ćemo to kod vas 
raspraviti, jer o tako diskretnoj stvari ne možemo 
na ulici govoriti. 

— Raspraviti. . . diskretnu stvar .. . 

— No, nemojte sebi glavu razbijati, sve ćete 
čuti — rekla mu je ona iskreno i povjerljivo stis¬ 
nuvši mu čvršće nadlakticu, a on kao da je stao 
gubiti svijest. »Ona k meni, u stan ...« 

— Kod vas ćemo se malo stopliti. Čaja valjda 
imate ... U njenom glasu primijetio je on sad prvi 
put nešto obijesno i gotovo razuzdano. 

Ulicom su sretali »krampuse« i sv. Nikole. Na 
nekim su prozorima bile pometane dječje cipelice. 
Snijeg je u sve većim krpicama padao. 

— Vi ste sveti Nikola, a ja vaš »krampus«. Zbi¬ 
lja, sutra je vaš imendan. Čestitam! . . . Ali. ne, to 
ćemo kod kuće, uz čaj. Ha, evo nas već skoro. 

— Ne radi se o čaju, gospođice — ustavio se 
najednom gospodin Nikola i nekako se »smrtno« 
(kako mu je poslije u smijehu rekla Katica) uoz¬ 
biljio — ne radi se o čaju, nego o tom, da sam ja 
neženja, a vi vjerenica drugoga, pa ne bi li možda 
bilo bolje ... ta nema gotovo nikoga ... da mi 
ukratko ovdje kažete, o čem se radi. 

•— O čem? —- problijedi ona i tapne nožicom o 
snijeg. — Zar ste još uvijek onaj isti? Radi se o.. . 
o zahvalnosti . . . 

— Opet vi ! ! Ne razumijem. 

— Razumijet ćete, kad dođemo gore. Sa mnom 
se naime dogodila neka promjena . . . neprilika ili 
kako hoćete . . . 

»Promjena!« poveseli se gospodin Nikola i pođe 
s njom u svoj stan naloživši slugi, da priredi čaj. 

— Ovako je dakle u stanu neženje! — rekla 
je ona razgledavajući se po otmjenom namještaju 
i po umjetničkim slikama na zidu. — No, čujete, 
ove nimfe, što se kupaju, pa ti fauni . . . 


— Sami ste htjeli, da dođete. Slika doduše nije 
za djevojke . . . 

Za djevojke! ... — nasmijala se Katica, kojoj 
se u vladanju doista dogodila velika promjena, 
samo što je gospodin Nikola nikako još nije shva¬ 
ćao. 

Ali kad su popili čaj i ona zapušila cigaretu 
(kad bi bio zamislio ono djevojče iz priče s ciga¬ 
retom) — onda je Katica mirno rekla: 

— Šta da vam pričam nadugo i naširoko? Ja 
sam . . . sagriješila. Naime, dogodilo se to tako sa¬ 
mo od sebe. Ja ga zbilja ljubim, toga prostodušnog 
dečka. Zavrijedila je to njegova upravo ropska 
odanost prema meni. Jest, ja sam ga nagradila. 
Uostalom, to je svejedno. Za mjesec dana ćemo se 
i onako vjenčati. On je otputovao svojima, da uredi 
sve. 

— Pa lijepo . . . čestitam . . . ali, kako ja u to 
ulazim ... i čim vam trebam poslužiti, ako je sve 
već gotovo i nema nikakvih zapreka . . . 

Ona je sjela k njemu u naslonjač. 

— Ne razumijete još?! Hoću da održim svoju 
riječ. Hoću da . . . vratim. 

Sad mogu. Vi ste mi bio dobar kao otac. I ža¬ 
lila sam vas, što ste mi kasno došli. Ali zato da 
vam ne dam dijelak one unutarnje sreće, o kojoj 
sanjate. Ili zar vam to nije sreća? — ogrlila ga je 
ona i sjela mu u krilo. 

— Jest! Kako da nije, makar i na čas! . . . Ali 
vi ste rekli, da ga ljubite. 

— Jako! 

I ne smeta vas ništa? 

— Ne! Ni njega ne bi smjelo smetati, kad bi 
razumio obvezu, što je čovjek čovjeku duguje. A 
ja sam dužnica i njegova i vaša. Pa zašto obojici 
da ne vratim? Zahvalnost je ipak najplemenitije, 
što imamo. 

— Dakako. Ali mu ipak ne ćete kazati? 

— Možda kad poslije .. . Uostalom dugovi su 
diskretni, a ova je noć vaša. 

— Filozofija novog naraštaja, koju, priznajem, 
još ne mogu da shvatim .. . 

— U teoriji ! .. . Ali praksa je jača i čovječan- 
skija. Ali šta da filozofiramo? Natočimo radije ča¬ 
šicu likera za našu ljubav ... je li? 

— Za intermezzo! — dodao je on, malo gorko 
i obujmio ju. 

— Za noć svetog Nikole i njegova Krampusa 
nasmijala se Katica smijehom, koji je poslije 
dugo orio u duši gospodina Nikole i pratio ga za 
cijelog života. 

BRAK MALE RA 


ROMAN IZ OBIČNOG ŽIVOTA U VELIKO DOBA. 
Napisao SLAVKO JEŽIĆ. 


16 . 




OD gospođe Mire je društvo večeras 
bilo vrlo živahno. 

— Ja vam kažem stalno, da ćemo 
imati republiku, gestikulirala je Au- 
rora žestoko. Iz pouzdanog vrela znam, da će ovih 
dana ban izdati naredbu, da se iz svih natpisa i 
naslova briše riječ »kraljevski«. 



— Nesmisao, mahnuo je rukom gospodin Far- 
kaš. Šta će nam republika? Tko će biti predsjed¬ 
nik? Zar onaj bezglavi Radić? Ili zubar Pavelić? 
Ili čak Sveto Pribićević? ... Ta ovaj samo vreba 
na zgodu, da Hrvate žedne prevede preko Save u 
Beograd . . . Kakva republika! . . . 

— Nemoj tako, stao se protiviti Stevo Ninko- 
vić. Trebao si ga čuti, kako je lijepo obrazlagao 

prešni prijedlog o ocijepljenju od monarhije i o 
pristupu u novu državu Slovenaca, Hrvata i Srba. 

. . . Kako je isticao, da će samo potpuno zadovolj¬ 
stvo i Hrvata i Srba i Slovenaca dati solidne teme¬ 
lje državi . . . Ne, on je sigurno protiv svake pre¬ 
vare, protiv svakog majoriziran ja. 

— Ta meni i nije do republike, tumačio je gospo¬ 
din Farkaš. Meni je samo do toga, da Hrvati ne 
budu zapostavljani u novoj državi. Inače mi je kra¬ 
ljevina milija, nego republika. Tu si sve velike 
životinje samo jedamput napune džepove, pa onda 


više ne gule naroda; a u republici se ta pripovijest 
ponavlja svake četiri ili koji drugi broj godina . . . 
Dok jedan predsjednik nasiti sve svoje prijatelje i 
pristaše, dotle mu je već i era vladanje istekla .. . 
A onda opet dolazi novi i novi ljudi, koji hoće da 
natrpaju džepove .... 

— Tek štogod, ljutila se Branka. A zar je u Sr¬ 
biji bolje? To je sve Balkan. A kako je na Balkanu, 
znamo. U Rumunjskoj bez bakšiša ni željezničke 
karte ne dobiješ. Tako će biti i kod nas, ako ne 
budemo svoji ... 

Cezar, Lela i Mira sjedili su u drugoj sobi. Mira 
je Leli poklonila jednu haljinu, i tumačila joj, kako 
će je prekrojiti. Kad je k njima prišao Cezar, L e la 
je upravo držala u rukama male lakovane cipe¬ 
lice, tako male, kao da su za dječju nogu. 

— Gledajte, Cezare, kakvu sitnu nožicu ima 
Mira. Može li se vjerovati, da ovakvu malu cipe¬ 
licu nosi odraslo stvorenje? 

Cezar je gledao udivljen cipelicu malu kao dje¬ 
tinju. 

— Zar je to cipelica milostive Mire?, upitao je 
kao da ne vjeruje. 

— Ah, šta, ljutila se tobože Mira. Pa to i nije 
tako malo. Moram paziti, da mi ne spadne s noge, 
kad hodam . . . 

I za dokaz dignu malo u vis lijevu nogu, koja 
je bila u posve niskim cipelicama iste veličine, 
vrcnu malo prstima na nozi, i — krk — cipelica 
se skliznula s noge na pod. 

Cezar se naglo prignu i dohvati cipelu, a kod 
toga nije mogao da skine očiju s nježne, male no¬ 
žice u svilenoj čarapi, koju je još uvijek Mira dr¬ 
žala ispruženu naprijed. No Mira kao da je zami¬ 
jetila njegov zadivljeni pogled, jer je naglo poteg- 
nula nogu natrag i u tren je oka stavila u cipelicu, 
koju je Cezar dohvatio. 

Lela je dotle stavila one lakovane cipelice u or¬ 
mar i ogledavala poklonjenu haljinu: 

— Šta misliš, ne bi li bilo dobro, da se ove 
kapče stave ovamo sa strane? 

— Kako misliš . . . 

Iz susjedne se sobe čuo glas gospodina Vysko- 
čila, koji je govorio tonom s visoka: 

— Ipak su Česi najpametniji . . , Oni gledaju 
da steku čim čvršćih veza sa zapadom. Ako se 
odluče za kraljevinu, uzet će za kralja vojvodu od 
Connaughta i tako će doći u veze s najvišom en¬ 
gleskom aristokracijom. Odluče li se za republiku, 
izabrat će predsjednikom Ernesta Denisa i tako 
predobiti za se simpatije Francuza . . . 

— A Masaryk?, zapita Aurora. 

— Ah, šta Masaryk, naškubi Vyskočil prezir¬ 
no usta, šta će nam za predsjednika profesor, koji 
je Čeh, pa još k tomu i filozof . . . 

— E, nije tako, oponirao je opet Ninković. Ma- 
saryk je priznat šefom čehoslovačke vlade po stra¬ 
nim vlastima, a uživa izvrstan glas i u naučnom 
svijetu. . - 

Cezar, koji je još uvijek imao pred očima sitnu 
nožicu u svilenoj čarapi, prenuo se iz svojih misli 
kod imena Masaryk, Kad je čuo Vyskočilove rije¬ 
či, namrštio se. 

Mira je to primijetila: 


— Vi se ne slažete s Vencijem mišljenjem, 
Cezare ? 

— Ne, odgovori Cezar. Zašto ne bi Masarvk 
bio dobar za predsjednika, jer je filozof i jer je Čeh. 
Baš naprotiv, kao filozof on je upravo najsposob¬ 
niji za to; on je onaj »aristos« o kome Platon go¬ 
vori. Aristokracija duha trebala bi da vlada drža¬ 
vom ... A što je Čeh? Ta, zaboga, ima li veće sra¬ 
mote za narod, nego ako mora tuđinca da bira za 
gospodara? Mi smo to Hrvati gorko iskusili . . . 

— A što vi mislite o hrvatskoj budućnosti? Je¬ 
ste li optimista ili pesimista? 

Cezar malo kimnu glavom i slegnu ramenom. 

— Bio sam optimista, ali samo nekoliko sati. 
Kad sam 29. listopada iza svečane saborske sjed¬ 
nice sreo jednog moralnog nitkova, koji je bio naj¬ 
veća krvopija Srba, gdje kliče Srbiji, a masa mu 
oduševljeno plješće, postalo mi je jasno, da će se 
takvi tipovi i u novoj državi znati uvući na naj¬ 
važnija mjesta — i odonda sam postao skeptik .. . 

— I to je zar razlog, da ostanete pasivni u času, 
kad bi trebalo da svatko uloži sve sile u izgradnju 
nove države i novog života? . . . 

— Nisam rekao, da kanim ostati pasivnim . . . 
Ali napokon, što može jedan književnik? 

— Kako, vi pitate, što može? Zar nijesu inte¬ 
lektualci prvi zvani na posao? Malo ste prije go¬ 
vorili o aristokraciji duha. . . 

— Vrlo laskavo, milostiva . . . Samo ne znam, 
hoće li ta aristokracija naći odziva kod naroda u 
času, kad ga besavjesni demagozi vode najužasni- 
jim putovima . . . 

— Vi jamačno govorite o pljačkašima, uplete se 
u razgovor Lela. Je li istina, da je to tako strašno 
u provinciji? 

— Dabome da je strašno. Bio sam s jednim 
prijateljem na vojnom povjereništvu u Gajevoj 
ulici, pa sam vidio čitave mase bjegunaca iz Nove 
Gradiške, iz Podravine, iz Slavonije, koje je narod 
opljačkao i kuće im popalio . . . 

— Ovo o paležu ne će biti istina, prigovori Mi¬ 
ra. Vele, da je narod ponajviše opljačkao dućane 
i raznio robu. A to je i razumljivo: na robi je bila 
najveća nestašica za vrijeme rata, pa su ljudi isko¬ 
ristili priliku, da izdovolje svoju težnju od više go¬ 
dina . . . 

— Govori se, da su ponajviše navalili na Žido¬ 
ve, reče Lela. 

— Istina je, odgovori Cezar. A gdje nije bilo 
Židova, tamo su oplijenili i Kršćane. 

— Jer su im tamo kršćani za vrijeme rata kr< r 
ispijali, odsiječe dosta oštrim glasom Mira. 

Kao da je nešta razdražena, mislio je Cezar. Zar 
joj štogod nije pravo? Ili se ljuti na mene, jer to- 

bože ne ću da se bacim aktivno u borbu — »u rad 
oko izgradnje nove države«. . .? 

— A u Crnom je Lugu sve mirno?, upita Lela. 

— Mislim, da jest, odvrati Cezar. Ali moram 
priznati, da sam uznemiren, jer otkako sam odanle 
otišao, nemam više nikakvih vijesti . . . 

Iz susjedne se sobe čuo ljutiti glas Aurorin: 

— Ah, šta ću se ja s vama natezati! Ja sam za 
republiku, pa bog ... A ako tebi, Venci, nije pravo, 
ti lijepo idi u svoje Pardubice i pusti nas, »stare 
Horvate«, na miru! 

S tima se riječima pokaza na vratima susjedne 
sobe i ugleda Cezara, koji je upravo kod glasovira 
rastreseno listao po notama. 

— Ave, Caesar imperator!, načini Aurora ko¬ 
mični »kniks« . . . Kaj nam bute kaj zasvirali? 

— Kad bih znao, Miles... Ali milostiva Mira... 

— Ja?, začudi se Mira. Pa ja ne igram . .. 

To je bilo istina. Cezar se sjetio, da je to već od 
Lele čuo. Učila je glasovir, ali nije naučila. Nije 
imala mnogo smisla za glazbu... Ipak čudno za tako 
inteligentnu ženu, koja k tomu imade toliko osje¬ 
ćaja . . . Bilo mu je malo neugodno u duši, kad ga 
je Aurora podsjetila na to, ali brzo se snašao: 

— No, ali mi imamo zato drugu jednu igračicu 
comme ii faut. Milostiva Lela . .. 

— Ali molim vas, branila se Lela, ja i ne po¬ 
znam tih nota , . . Nisam raspoložena . . . 

Ništa nije pomagalo. Morala je sjesti k glaso¬ 
viru. 

— A šta hoćete da vam sviram? Jedan valcer? 

— Da, da, valcer, nutkala je Aurora. Cezar će 
plesati s Mirom. 

Mira se naslonila na ogradu od vratiju i kimala 
niječno glavom: 

— Ne ću plesati. Zaboravila sam i ono, što sam 
nekoć znala. Već više godina ne plešem ... ne 
veseli me . . . 

Govorila je mirno i reći bi ravnodušno. Niti jedne 
slovke nije jače naglasila. Čuo si samo ono, što je 
rekla. Je li se što skrivalo iza tih riječi, nijesi mo¬ 
gao razabrati. 

Lela je međutim već udarala Cremieuxov 
»Quand 1 amour meurt«, i dok je Cezar uzalud 
nagovarao Miru, da zapleše s njime, uhvatila ga 
je Aurora ispod ruke i odvukla prema sredini sobe 
vrteći se s njime i plešući valcer na šest koraka. 

Kad se napokon uspuhala i bacila na jedan na¬ 
slonjač, doviknula je Leli, neka nešto zapjeva. Ova 
za čas izvuče neke note i zapjeva »N i n o n, N i- 
non, q u e fais-tu de la vie?«... 

Mira, još uvijek naslonjena kod vratiju, skršte- 
nih ruku odostrag, gledala je u strop. Cezar je za¬ 
klopio oči i predao se posvema glazbi: 


Quoi! tu n'as pas d’ etoile, et tu vas sur la mer! 

Au combat sans musique, en voyage sans livre! 

Quoi! tu n'as pas d’amour, et tu parles de vivre! 

Moi, pour un peu d'amour je donnerais mes jours; 

Et je les donnerais pour rien sans les amours! 

Nikad još nije tako duboko osjetio snagu ovih 
stihova, kao večeras. Činilo mu se, da ih istom 
sada pravo shvaća . . . Zašto? . . . Sam to sebi ne 
će da prizna . . . 

Lela je svršavala: 

• • - si la mort vous enleve, 

La vie est un sommeil, l’amour en est le reve, 

Et vous aurez vćcu. si vous avez aime. 

Cezar otvori oči i pogleda Miru. Njezin je po¬ 
gled taj čas bio upravljen na njega, a njemu se 
činio tako prodirnim i tako značajnim, da mu je 
krv navrla u obraze. Od neprilike otvori usta, da 
nešta reče, ali ga pljeskanje Aurorino trgnu, i da 
se izvuče iz smetnje, stane i sam pljeskati. . . 

Uto se začuje štropot u predsoblju. Više se uz¬ 
rujanih glasova miješalo. Lela prestane pjevati. U 
sobu uđe naglo služavka Štefica i reče : 

— Gospodina doktora traže jedan gospodin i 
jedna žena. Vele, da je vrlo važno. 

Cezar se požuri u predsoblje. Tu ugleda kape¬ 
lana Kružića i Janicu. 

— Šta je zaboga?, zapita uzbuđeno. 

— Zlo, a m i c e. Crni je Lug sav opljačkan. Narod 
se pobunio i otjerao načelnika Lipovca iz općine; 
a on je došao u Zagreb, napunio ljudima uši pri¬ 
povijestima o užasnoj buni, dobio je četu vojnika 
i sad je zatvorio sve svoje lične neprijatelje . . . 
Janica se malo prije dovezla kolima i pripovi¬ 
jeda, da su jutros već ustrijelili Imbru Malina . . . 

Janica se sva umotala u rubac i drhturila je 
kao u groznici. 

— Kako si ti mogla doći ovamo, Janice? upita 
je Cezar. 

—Eto, kad smo dočule, da je sinoć načelnik 
došao s vojskom, pobjegla sam s mamom k njezi¬ 
nima u Brezovicu. Tu smo prespavale. Ujutro je 
djed zapregnuo kola i odvezli smo se u Zagreb. 
Bojala sam se osvete Lipovčeve. Odlučila sam 
poći do vas, Braco, da vam sve rečemo, i da vi 
negdje potražite puta, kako da spriječimo užase, 
koje načelnik sprema u Crnomu Lugu . . . Usput 
nam je jedan muž iz Cerovca pripovijedao, da je 
ujutru ustrijeljen kum Imbro ... Što je poslije bilo, 
ne znam . . . 

— A moji?, pitao je Cezar uzrujano. Ne znaš 
li, je li se što njima dogodilo? 

— Ne znam, Braco, nisam ništa čula . . . Ali 
znate, da ima zub na vas . . . opasnost je velika. . . 

— Ah, zločinačka duša!, stisnuo je Cezar pes¬ 
nice. Letim smjesta u predsjedništvo Narodnog 
Vijeća . . . 

— Žuri se, amice; periculum in mora, 
gurkao ga je Kružić. 

Cijelo je društvo međutim bilo došlo u predso¬ 
blje i slušalo ovaj razgovor. Svi su se zgražali nad 
nečovještvom načelnikovim. 

— Cezare, eto, narod vas zove . .. Barem sada 
uradite nešto!, govorila je Mira drhtavim, ali od¬ 
lučnim glasom. Obrazi su joj gorjeli. 

Janica.se trgnula, kad je začula taj glas. Pogle¬ 
dala je prodirno Miru, a onda Cezara. Kao da je 
nešto ispitivala . . . 


Cezar je taj čas bio obučen i brzo se oprostio 
sa svima. Kad je već bio na vratima, sinulo mu 
mozgom, da srče u opasnost i da se možda nikad 
više ne će vratiti. Zastane i okrene se još jednom: 

— Zbogom! 

Svi su mu odzdravili i mahali na oproštaj. Mira 
je pružila prema njemu ruke, kao da ga hoće za¬ 
držati. Njegov se tužni pogled zaustavio za čas na 
njoj. Ona se trgnula, ponosito uspravila i odlučno 
dignula glavu . . . 

Do Cezara je stajala Janica, spuštene glave, za- 
klopljenih očiju, a na licu caklila joj se suza . . . 

Cezar otvori naglo vrata i jurne napolje — u 
crnu, sablasnu noć- (Nastavit će se). 


MARIJA MAGDALENA 


DRAMA U TRI ČINA S EPILOGOM 
Napisao FRAN GALOVIĆ 


Drugi farizej: 

Izdajnik je i on! 

Josip iz Arimateje: 
U vrtu svome imam novi grob, 

I Njegovo ću tielo shraniti 
U prebielome mermeru-kamenu, 
Da čeka zoru trećeg dana! 


Treći farizej: 

(prema narodu): 

Čujte! 

To zasjeda je nova! 

Prvi farizej: 

Ukrast će ga 


I onda reći, da je ustao 
Od mrtvijeh! 

Drugi farizej: 

Da I' čuste? — Ne dajte, 
I dalje da vas tako varaju, 

Jer gnjev će božji pasti na sve vas! 

Glasovi iz puka: 

(provale opet uzburkano): 

Mi ne damo! Ne! 


Treći farizej: 

Strgnite ga dolje 
Sa krsta ovog! Bacite ga tamo 
U crni ponor! 

M a r c e 1 o 

(stupi naglo među fariseje i gurne ih u stranu): 

Natrag! Vidite li, 

Gdje u suncu se ova koplja žare? — 

Još jedan tren i oštrica će vrela 
U vaša prsa ući! 


Prvi farizej: 

Gospodaru, 

Mi ne mislimo tako! Vjeruj! 

M a r c e 1 o: 

Ukraj! 

Drugi farizej: 

(pokazujući na Josipa): 

A tko je njemu to dopustio? 

M a r c e 1 o: 

Tko? — Želiš znati? — Pilat! — Zašto šutiš? 
Gle, sad si krotak! — Pseto! 

Josip iz Arimateje: 

Molih ga 

I nađoh u njeg stoput više srca — 

No u vas — braće njegove! 

Treći farizej: 

(prezirno): 

Pa dobro! 

Marija Magdalena: 

(došla je pred Josipa, polako): 

U tvojem vrtu bit će pokopan? 

Josip iz Arimateje: 

Da. Čemu pitaš? 

Marija Magdalena: 

Mirise i cvieće 

Sa sviju strana sabrati mi valja 
I prosut povrh tiela njegova, 

Da kraljevska ljepota počiva 
U spokojnome — 

M a r c e 1 o: 

(prekine je nesmiljeno): 

Ovu noć te čekam! 

Marija Magdalena: 

(zadršće): 

Ti! — Zar još uviek .... 

Marcelo: 

Jest. 

Marija Magdalena: 

A ja ti rekoh — 
Marcelo: 

Zaboravih! 


Marija Magdalena: 
Zar ne vidiš moj bol? 

Marcelo: 

Za mrtvijem da udilj tuguješ? 

Marija Magdalena: 
On ustati će! 

Marcelo: 

Zbilja? 


fn- - 

Marija Magdalena: 

Ko i svi ovi! Vidjet ćeš 

Marcelo: 

I ti vjeruješ? 

Marija Magdalena: 

Da ne vjerujem, zar bih ovdje bila? 

Prvi farizej: 

Stražare mu kraj groba postavite, 

I vidjet ćemo, hoće 1* onda ustat! 
Marcelo: 

(uhvati je za ruku): 

Ja ne ću dulje tvoju mudrost slušat, 

Već hoću, da mi dođeš ovu noć! 


Marija Magdalena: 

Ne! 

Marcelo: 

Prkosiš mi! — Gle vojnike ove! 
I jake su im piesti! Zgrabit će te 
I svezati! Pa kad se nasitim 
Ljepote tvoje, bacit ću te njima, 

Da zadnji bljesak tvojih očiju 
U zagrljaju zgasne njihovu! . . . 

(Zrakom proleti jaki val vjetra.) 

Marija Magdalena: 

(ispruži daleko ruke): 

Da I’ čuješ znak? 

Prva žena: 

Ah! Pogledajte oblak, 

Što digo se bio! Sve je veći! 

I domala će sunce prekriti! 

Druga žena: 

(gleda niz goru): 

Nad gradom silni digao se prah, 

I čini se, da oganj negdje gori! 

(Među narodom nastane metež.) 

Prvi farizej: 

Ne!... Nije ništa! Ne vjerujte ljudi! 

Drugi farizej: 

To sve je laž! 

Prvi farizej: 

I varaju vas! 

(Jaki udarac grmljavine.) 

Marija Magdalena: 

Je 1' i to laž? 

(Crvenilo postaje sve mutnije i teže. Još malo, i krvava 
tama prekrit će sve — i ljude i one križeve.) 

Prva žena: 

Gle! Sunce umire! 

Marija Magdalena: 

0, jao tebi, zemljo judejska, 

Što ubila si svietla vječnog trak! 

Prvi farizej: 

(Marcelu): 

Zapovjedi vojnicima — 

M a r c e 1 o: 

(prekide ga): 

Šta hoćeš? — 

Osudiste ga sami! 

Prvi farizej: 

Da dignu bunu! M ° gU bl 

M a r c e 1 o: 

Tko? Zar ovi tuj?! 
Prvi farizej: 

Pobjesnit će! 

M a r c e 1 o: 

Pa vi ste sami htjeli 
Da ubijete toga čovjeka, 

I Pilat vam je želju ispunio! — 

Ja ne mičem se! .. . Što me briga za to?! 

(Narod međutim postaje sve nemirniji. U mnogim očima 
dršće strah i groza onoga, što će doći fiz toga krvavog, 
užasnog neba.) 

Isus: 

(rastvori još jednoć oči i zavapi silno): 

0, Eli! Eli! lama savahtani? 

(Svi zadršću i nehotice. — Kratka stanka grozovite šutnje.) 

Prvi farizej: 

(tiho): 

Čuj! Iliju već zove u pomoć 


Drugi farizej: 

Da vidimo, u zadnji hoće V čas 
Pomoći mu i doći, da ga skine. 

(Iz daljine se čuju glasovi pomaganja. — Pred nama nastaje 
gužva i buka. Sve bi htjelo da nekuda pobjegne, samo ona 
skupina pod križem ostaje mirna. — Sunce se sve više mrači.) 

Sluga crkveni 

(doleti bez duše s desna, a iz ustiju mu padaju divlje, lude 

riječi): 

Da I’ živi? 

Prvi farizej: 

Šta je? 

Sluga crkveni: 

Zavjes božjeg hrama 
Od gornjega se kraja razdrije 
Do donjega; i zemlja se potrese, 

I kamenje se raspade ko pjena; 

I grobovi otvoriše se davni, 

I tijela svetih ustadoše mnoga, 

Što pomrli su; vidješe ih svuda 
Po ulicama jerusalemskim!. .. 

Prva žena: 

Sad vidite strahotu golemu, 

Što pade na nas i na djecu našu! 

Glasovi iz puka 

(sve tjeskobniji): 

0, jao nama! Jao djeci našoj! 

(Silna grmljavina i vjetar. Sve se smračilo. Neki bježe niz 
brdo, a drugi padaju na koljena.) 

Marija Magdalena: 

(stajala je neprestano gledajući Isusa, ali najednoć, kanda je 
nešto spazila, poleti u onoj buci prema križu i uspne se na 
kamen, sasvim blizu Njega): 

Jest!... Ja te vidim! .. . Eto ... sad mi zboriš, 
Ko nikada što nisi! — Zjenice 
U moju dušu prodiru ko mač! 

Govori!... Reci!... 

Isus 

(dahne još jednom): 

Svršeno je! 

Marija Magdalena: 

Ah! — 

Ugasilo se svietlo! — Mrtav! — Zašto — 

(Baci se na njegovo tijelo i zagrli ga mahnitošću posljednje 
čežnje.) 

M a r c e 1 o: 

(naslonio se naprijed na svoj mač): 

Da! Zaista, On bješe pravednik! 

(Oluja se pomalo gubi. — Kroz oblake prodire krvav trak 
sunca i pada na srednji križ i na Njegovu mrtvu glavu. — 
Kratka stanka.) 

Zavjesa pada. 

Konac trećega čina. 

(Nastavit će se). 

Xv 




ISTOČNO PITANJE 

Napisao dr. JOSIP NAGY 


danas poslije Svjetskog rata, poslije 
iluzornog mirovnog ugovora Sevre- 
skog i poslije jedne naročite konfe¬ 
rencije u Lausanni, za koju je teško 
reći što je učinila, hoće li dovršiti svoj posao ili ne 
će, i danas stoji Istočno pitanje u svojoj punoj 
snazi. Prevarili su se oni, koji su tvrdili, da će ga 
riješiti svjetska katastrofa, a čak i oni, koji su mi¬ 
slili da će doći, ako ne do definitivnog, a to barem 
do nekog provizornog rješenje. Pitanje se poste¬ 
peno rješava, ali nema ni konačnog ni provizornog 
riješenja, ali zato ima koješta, što mu uvijek po- 
daje nove životne snage. I danas kao i prije za¬ 
okuplja ono dobar dio vanjskog života svakog po¬ 
litičkog udruženja, koje se krsti imenom države. 
I danas kao i prije sili ono skoro sve evropske dr¬ 
žave, da se ne ba\e samo svojim ličnim interesima 
i ne rade samo u svoju korist i u korist općenitih 
ljudskih ciljeva, nego da dobar dio svoje energije 
posvećuju nekim, u neku ruku konstantama u op¬ 
ćenitom političkom životu. Takovih konstanta 
imade sad više sad manje, jedne dolaze i prolaze, 
druge dolaze i ostaju. Istočno pitanje ostaje i dalje 
tu, sad otvoreno u svojoj cjelini, sad samo u nekim 
svojim dijelovima. Radi toga se često i prečesto 
osjeća potreba da se odgovori na pitanje: a što je 
baš Istočno pitanje u svojoj suštini? Ne radi se tu 
toliko o definiciji, koliko o opredjeljenju njegove 
prave biti. Definicija imade dosta i slično tačnih; 
ima ih kod Bamberga u »Geschichte der orientali- 
schen Angelegenheit«, kod Driaulta »La Question 
d' Orient depuis ses origines jusqu' a la paix de 
Sevres«, kod Cahneta u »La Question d’ Orient 
dans T histoire contemporaine«, kod Saxa »Ge¬ 
schichte des Machtverfalls der Tiirkei« itd., ima 
ih čak u velikom broju enciklopedičkih dijela. A 
literatura o Istočnom pitanju u knjigama, člancima, 
brošurama itd. skoro je nepregledna. Pa ipak do- 
dodi li se nešto na Istoku ili na Zapadu, što sa 
svoje strane djeluje na Istok, odmah se vraća stara 
pojava, da ljudi rado traže da dokuče pravu bit 
Istočnog pitanja dokučiti najbolje onaj, tko u 
samo što smo sada na čistu s time, da će pravu bit 
Isthočnog pitanja dokučiti najbolje onaj, tko u 
njemu vidi jedan dvostuki problem, na jednoj strani 
izričito politički, a na drugoj problem od ve¬ 
oma velikog historičkog značenja. 

Kad jedna ili druga država osjeti blizinu Istoč¬ 
nog pitanja, kad za nju nastane potreba da se 
prema njemu »orijentuje«, da pripravi svoj rad za 


eventualne političke, diplomatske, strategične 
mjere — sve to skupa tvori ono, što se političkim 
jezikom označuje kao prepolitika — onda 
ona ne vidi u Istočnom pitanju ništa drugo nego 
jedan politički problem. Ali kad bilo koji politički 
događaj izazove i ozbiljna naučna promatranja i 
prosuđivanje onda uz političku stranu dobiva 
Istočno pitanje i svoju historičku i kulturnu. Treba 
dakle postaviti pitanje: Kako nam se prikazuje 
ovaj problem u jednom a kako u drugom smislu, i 
u kakovoj vezi stoje ova njegova dva oblika među 
sobom. 

Pod Istočnim pitanjem u njegovom politi¬ 
čkom smislu poimalo se obično pitanje o rije- 
šavanju onih mnogobrojnih poteškoća, koje na¬ 
staju radi naročitih nesređenih prilika na Istoku. 
Te poteškoće dolažahu u prvom redu odatle, što 
Turska nije nikada odavala dovoljno sposobnosti 
da svojom vlastitom snagom upravlja onim podru¬ 
čjem, koji tvorahu njezinu državu a niti da nađe 
mogućnosti, kako bi njezini islamski i kršćanski 
podanici mogli mirno da žive jedan uz drugoga. 
Kad god se pokušalo sa strane Srbije, Crne Gore, 
Rumunjske, Grčke, Egipta, Tripolisa, Tunisa itd. 
da se kršćani, kršćanski predjeli a i druge zemlje 
otmu turskom jarmu, izbili su istočni problemi na 
javu. Kako do riješenja ovih otvorenih pitanja nije 
moglo da dođe sa »istočne strane«, stale su se u 
njih uplitati evropske države i to tako, da bi kadšto 
pospješavale riješenje, ali ga često i suzdržavale. 
Početaka takovom poslu imade već u XVIII. sto¬ 
ljeću, a XIX. ga je već puno. Evropske države ulažu 
mnogo truda i muke, da se dočepaju nekih predjela 
na Istoku. One države, koje nemaju šta da osvajaju 
ili ne mogu ništa da osvoje, ne će ni da čuju o ka¬ 
kvim teritorijalnim promjenama u bližim i daljim 
istočnim dijelovima svijeta. One ne žele nikakovih 
promjena dosadanjeg stanja, one su za status 
q u o. Dođe li koja država sa bilo kakovim terito¬ 
rijalnim zahtjevima nastojat će, da joj ih osujete. 
Imade država, koje ni ne misle izričito na osvajanje, 
ali na drugoj strani rade neumorno na tome, da se 
njihov glas na Istoku čuje u punom jeku, da njihov 
politički, ekonomski i t. d. rad bude intenziran i 
ekstenziran. 

Prema svemu tome može se ustvrditi, da se 
Istočno pitanje, kao politički problem, sastoji od 
tri dijela. Prvi se dio kreće oko nesposobnosti 
Turskog carstva, da svojom snagom i svojim poli¬ 
tičkim radom uredi svoje vlastite domaće prilike. 

Turci vladaju ili bolje vladali su u Evropi punih 
pet stotina godina, pa ipak su potpuno ostali po 
strani od onoga, što se krsti oznakom evropejizma. 
Ostali su više ili manje onakovi, kakovi su kao 
mongolska rasa došli iz istočne Azije. Nijesu se 
spojili ni sa svijetom ni sa životom oko Sredozem¬ 
nog mora. Sve ono, što je došlo sa njihove strane 
vrlo je površno. Nijesu se s pokorenim narodima 
stopili u jednu novu cjelinu, nijesu prešli na kršćan¬ 
stvo, a nijesu ni mnoge narode pretopili u Islam. 
Nikada nijesu došli do pravog poimanja građanskih 
i društvenih ustanova. Znali su samo da pokorenim 
narodima nameću teške poreze, da im mušku djecu 
oduzimlju za vojsku, a žensku za hareme; ubijali 
bi ih već na prve znakove opiranja proti njihovom 
nasilju. Ni s Arapima nijesu znali da bolje postu¬ 
paju. Ubijali su im kalife, rušili bogate gradove kao 
Bagdad i Damask. A ni prema svijetu u cjelini 
nijesu bili bolji. Put, koji vodi u Indiju i kojim su 
se od početka historije služili trgovci čitavog 
svijeta, jednostavno su zatvorili, ni ne misleći na 
posljedice i ne vodeći računa o tome, što znači, 
kad za pet stotina godina mrtva tišina vlada nad 
predjelima Levanta. 

S ovakovim životom i ovakovim načinom go¬ 
spodarenja ne može Evropa, koja je preživjela uni- 
fikacionu političku ideju Srednjega vijeka i gdje 
imade velik broj političkih subjekata sa kud i 
kamo većim brojem političkih objekata, nikako da 
se suglasi. Ona smatra, da tu imade i ona da izreče 
svoju riječ. Sad se evo čitavom svojom širinom 
otvara drugi dio istočnog pitanja, koje se kreće 
oko učestvovanja Evrope u rušenju 
turske moći. Tursko carstvo već od vajkada 
nosi na sebi biljege nekog propadanja, dekadanse. 
Sultan se ni najmanje ne brine za to, što mu narodi 
žive pod krvavim ugnjetavanjem, a ni brige ga nije, 
što postepeno nestaje lijepih kršćanskih slika na 
zidovima sv. Sofije. No dolazi doba, kad francuska 
revolucija udara prvi temelj nacionalnim pitanji¬ 
ma. Napokon svojim pohodom u Egipat i Siriju 
stavlja i istočno pitanje na dnevni red isto onako 
kao i mnoga druga pitanja. Turska je bolesna; nje¬ 
zine se kršćanske narodnosti već spremaju da 
stresu tuđi jaram, a evropske države već rade na 
provađanju svojih interesa na Istoku. Drama se 
započela; imao je slijediti zaplet i rasplet. Pitanje 
odstranjenja, eliminovanja Turske iz Evrope već 
je predmetom ne samo teoretskih diskusija nego 
i praktičnih pothvata. Ali se radi nešto presporo. 
Da je Turska agilnija, ona bi shvatila ono, što joj se 
kaže sad s jedne sad s druge strane. Neka se pri¬ 
lagodi Evropi, neka slobodno drži svoj jezik i svoju 


vjeru, ali neka zajamči i svojim kršćanskim naro¬ 
dima neku stalnu količinu slobode. Turska u svojoj 
cjelini, u svojim zastarjelim pogledima na svijet, 
nije to mogla da shvati, ali je bilo pojedinaca, koji 
su to razumjeli. Za sultana Abd-ul-Medžida izdano 
je g. 1844« nekoliko zakona, poznatih pod imenom 
tanzimata, koji su imali da posluže kao baza 
za reformaciju unutrašnje uprave i za sređenje od- 
nošaja između kršćanskih podanika i Porte. Na 
zakone se momentano pomišljalo, ali nikada na nji¬ 
hovo provađanje. Svih reforama nestaje već u nji¬ 
hovom prvom zametku. Na prijestolje dolazi Abd- 
ul-Hamid II. da nastavlja staru tursku politiku, po¬ 
litiku nasilja, ugnjetavanja i ubijanja. Nestaje mo¬ 
gućnosti, da Turci i kršćani mirno žive jedan uz 
drugoga; u Egiptu arapski preporod zamjenjuje 
tradicionalnu pokornost sultanu. Rovarenje krš¬ 
ćanskih naroda u unutrašnjosti ide paralelno s na¬ 
padajima, koji dolaze s polja, sa strane Rusije, 
Francuske, Engleske, Italije, a nada sve sa strane 
susjednih država same Turske. 

Treći dio Istočnog pitanja ispunjavaju one 
razne pojave u međusobnim odnoša- 
jima između samih evropskih drža¬ 
va radi njihovih pojedinačnih in¬ 
teresa na Istoku. Ako u drugom dijelu 
Istočnog pitanja kao političkog problema uplitanje 
Evrope može da imade nekih, čak i mnogih ideal¬ 
nih crta, to njih u ovom trećem dijelu potpuno ne¬ 
staje, Ali baš međusobni odnošaji evropskih dr¬ 
žava radi istočnih problema i rad evropske diplo¬ 
macije u interesu pojedinih država učinili su Istočno 
pitanje problemom prvog reda i postavili ga na 
jedno od prvih mjesta evropske politike. Kao ta^ 
kovo ono je produkat zadnjih godina, naročito onog 
najnovijeg historijskog razdoblja, koje počimlje 
otprilike g. 1870. a traje sve do sada. Čuju se riječi 
političara i državnika, arhivi i biblioteke se na- 
punjaju spisima, knjigama, člancima, koji su s njime 
u vezi. Ono rađa među evropskim državama 
mržnju, nenavidnost, nepovjerljivost i to ide tako 
daleko, da se u nekim momentima prekidaju čak 
i prirodne veze, koje postoje između jednoj i dru¬ 
gog srodnog naroda, da se zaboravlja na civiliza¬ 
ciju, da se zanemaruju trgovački interesi. Ovaj 
problem nije zadnji razlog, da se države spajaju u 
saveze i da se ciljevi ovih saveza izražavaju u for¬ 
mulama, koje odaju jedno, a kriju drugo. Sve ono, 
što se događa u Turskoj a naročitao ono, što iz 
Turske dopire najprije u bliže pa onda u dalje kra¬ 
jeve, ima da konačno odjekne u cijeloj Evropi. 
Opseg se Istočnog pitanja često širi, a skoro nikada 
ne sužava. 

Tako se dakle Istočno pitanje, u političkom 
smislu, sastoji od tri dijela: 1. od političkih prilika 
na samom Istoku, 2. od političko-diplomatskih i 
strategičkih odnošaja evropskih država prema dr¬ 
žavama Istoka i konačno 3. od diplomatsko-poli- 
tičkih, a kadšto i strategičkih pothvata između 
samih evropskih država, koji su u vezi sa pojavama 
na Istoku. No poimanje Istočnog pitanja kao poli¬ 
tičkog problema nije jedno jedino priznanje, imade 
i drugih, prema tome, koja se tačka uzme kao po¬ 
lazna tačka za razmatranje. Od velikog je interesa 
gledati na nj sa historičkog i kulturnog stanovišta. 

Ako nam se ovaj problem u ovom političkom 
smislu pokazuje zamršenim, nije on drukčiji ni u 
historičko-kulturnom. Kao u politici tako i u histo¬ 
riji stoji on na jednom vrlo visokom mjestu. Da 
nađemo njegov pravi smisao i da barem donekle 
uzmognu nagađati, koji bi putevi mogli da dovedu 
do konačnog riješenja, treba da pod Istočnim pi¬ 
tanjem shvatimo ogroman broj starijih i novijih po¬ 
java, pojava, koje su u uskoj vezi s čitavim svije¬ 
tom i koje s njim skupa sižu u daleku prošlost. Ali 
kad netko raspravlja o Istočnom pitanju, on ne ide 
u doba postajanja svijeta. Ostavlja na strani staro 
doba s prvim počecima kulture za Faraona u 
Egiptu, negda slavnu Grčku s rimskim pokrajina¬ 
ma u Aziji, Bizant i kasniji Carigrad s Damaskom i 
Bagdadom. Istok je sjao u svijetlu kulture u doba, 
kad je ostali svijet bio zastrt tamom barbarstva. 
Ovo sjajno doba ulazi doista u historiju Istoka, 
ali ne ulazi u historiju Istočnog pitanja. Pitanje je. 
ima li da u njegovu historiju uđe ono doba, koje 
ima isti početak, isti daljni razvoj, doba, koje po- 
čimlje s momentom, kad su Osmajlije osvojili Ca¬ 
rigrad. Ona doba, koje ide od VII. do XVII. stoljeća, 
doba, kad se vjerska i politička sfera Islama po¬ 
stepeno širi, doista je jednolično i tom svojom 
jednoličnošću stoji nekako u opreci sa političkom 
stranom Istočnog pitanja. A ona politička strana 
imade da opredijeli granicu za historičko poima¬ 
nje, ali na prilično elastičan način. Istočno je pi¬ 
tanje kao politički problem tvorevima XIX. sto¬ 
ljeća, kao historički može da zahvati u prošlost, 
da dopre do XVII. stoljeća. 

U XVII. stoljeću počelo je carstvo Osmanlija da 
slabi radi svojih prošlih grijeha, da se guši u svojoj 
vlastitoj moći, da povlači natrag svoje granice, da 
se zatvara od svijeta, da se suši, da gubi životnu 
snagu kao biljka, koja stari. Sa raznih se strana 
vode protiv njega vojne, koje na sebi nose 
obilježja svog vremena. Proračunana politička 
osvajanja i razne diplomatske kombinacije ne mo¬ 
gu da evropskim pothvatima protiv Turaka dadu 


nikakva obilježja misticizma, nesebičnosti ili al¬ 
truizma. Trgovački se interesi miješaju poltičkim 
ciljevima. Radi opreka, koje postoje između ev¬ 
ropskih država mogu Osmanlije sad da sklope koji 
povoljan savez, a sad da nadju kojeg sklonog neu- 
tralca, koji će raditi u njihovu korist. Potpuna se 
propast osmanlijske države zavlači dalje. Više 
puta, kad kršćanske evropske države rade na pla¬ 
nu o podjeli turskog carsva, dođe nenadano koja 
zapreka, koja omete sve. Osmanlije sad računaju, 
za koliko ih je vremena minula opasnost. Ali se 
pitanje o definitivnoj propasti Islama u Evropi 
uvijek vraća, pa tako i Istočno pitanje često nije 
ništa drugo, nego problem o propadanju 
političke moći Islama. 

Na planu o propadanju Islama radi čitava ev¬ 
ropska diplomacija. Tu se opažaju neke čudne 
operacije, koje se osnivaju na neobičnim načeli¬ 
ma. Mnogo toga, što je ovdje samo malenkost, na 
drugim sličnim slučajevima je nešto užasna. U me¬ 
đunarodnom pravu nije lako naći nauke, koje bi 
mogle opravdati sve ono, što je na Istoku učinila 
nesamo Turska nego i Evropa. Razvoj događaja 
prati Evropa ne samo s interesom nego i sa stra¬ 
hom. Kako može njezina diplomacija da racionalno 
radi na likvidaciji Istočnog pitanja, kad se boji, da 
će u času, kad to pitanje dodje na dnevni red, buk¬ 
nuti općeniti požari? Ta u samoj Evropi imade 
previše eksplozivnog gradiva! Status quo često 
pomaže u neprilici. Uvijek je otvoreno pitanje: što 
će se dogoditi, kad Sultan ode iz Carigrada? Tko 
će biti njegov nasljednik? Kakova će se' organiza¬ 
cija provesti u istočnim krajinama? Samo silom ne 
mogu se riješavati zamršena pitanja, čak ni na Is¬ 
toku ! 

U historiji Istočnog i Balkanskog pitanja imade 
jedan momenat od veoma velikog značenja, mo- 
menat, kad ovo pitanje preotimlje maha nad svim 
drugim pitanjima, koja su stvorena kao i ono; n. 
pr. nad skandinavskim, špansko-portugalskim, 
Švedskim, japansko-amerikanskim itd. 

Istok, kamo spadaju prvi zameci historije i kul¬ 
ture, postao je u naše doba glavnim područjem, 
gdje se odigrava historija naših dana. Ona je nje¬ 
gova moderna historija, usporedimo li je sa stari¬ 
jom, kud i kamo bujnija i dramatičnija. Ona je is¬ 
tančana veoma velikim brojem problema, koji 
imadu svoje prolazne tačke u modernom politi¬ 
čkim težnjama. Ono se nama pokazuje još i buj¬ 
nijim od stare povijesti s toga razloga, što za ono, 
što mi proživljujemo, ne znamo, ima li nešto ana¬ 
logna u staro doba. 


f 


357 



G o d. I. 


VIJENAC 


Broj 18 



ČEŽNJA. 

(I. PJ 

Htio bih, da sam gore na vrhuncu, 
kada zora svane, 

da mi duša vedra i čista — na suncu 
ko svetinja plane. 

Htio bih, da sam dašak sa mirisnih lati, 
da veselo prhnem 

i zapleten u pramima Tvojim da Ti 
dušu srknem. 

Htio bih, da sam kaplja rose na Tvome dlanu 
Ko biser — kamen, 
da u meni svi pogledi Tvoji planu 
U strasni plamen. 

Htio bih, da iscijedim rumen sa usana — kao 
Sunce svijetu 

pa makar ko pjan pod noge Ti pao 
satrt u letu. 

— Čekat ću, dok mi sazre nada 
u opojni cvijet, 

a onda će pelud i miris da pada 
na zavidni svijet. 

Zlatko Vitković 


FERDO KOVAČEVIĆ. 

Ferdo Kovačević zastupa među hrvatskim slikarima 
onu intimnu pejsažnu umjetnost, koju su polovinom XIX. st. 

pod dojmom nizozemskih pejsažista — francuski slikari 
škole u Fontaineblea-u uskrisili na nov život. 

Izvojevavši pejsažnom slikarstvu ravnopravnost sa figu- 
ralnim, pribavili su — ti predstavnici modernog shvatanja u 
slikarstvu — pejsažu slobodu samostalnog daljnjeg razvija¬ 
nja. Francuski naime slikari Manet i Monet stali su unositi 
u svoje pejsaže svijetlo i zrak, ističući ljepote prirodne ne 
toliko po formi koliko po diferensiranim tonovima svijetla 
i boje. Ovaj način gledanja i prikazivanja prirodnih krasota, 
nazvan bi impresijbnističkim slikanjem, jer se htjelo istaknuti, 
kako slikari ovog novog smjera u slikarstvu slikaju svoje 
pejsaže onako, kako su ih pod prvom impresijom gledajući 
osjećali i u toj svojoj osjećajnosti na platno prenosili. U 
tome su se moderni impresionisti! razlikovali od svojih 
prešasnika, tražeći da se na taj način slikani pejsaži pro¬ 
matraju iz stanovite neke distance, budući da su prikazani 
prizori iz prirode gledani u nekoj udaljenosti, kad ih se 
slikalo. 

Pri tome se nije pazilo, da li je naslikana prirodna scena 
pravo ili krivo gledana, već kako ju je slikar-pejsažista osje¬ 
ćao i u svojoj osjećajnosti pomoću raznih slikarskih metoda 
i sredstava karakterisao. Nije svaki slikar stvoren za takovo 
gledanje. Za impresijonističko gledanje traži se osobito mno¬ 
go tankoćutnosti što više — i pjesničkog raspoloženja; u 
takim momentima slikanja prestaje slikar, a počinje pravi 


umjetnik sliku dovršivati, pa stoga i tonovi boja, što ih je 
umjetnik u času svoga umjetničkog koncipiranja i pjesničkog 
oduševljenja u se primio, izlaze s njegova kista u ona- 
kovoj potenciranoj snažnosti i kolorističkoj bujnosti, u ka¬ 
kovoj ih obični ljudi u prirodi niti ne primjećuju. Tu leži ona 
prava tajna, koju je kadar otkriti u prirodi jedino pravi 
umjetnik. Boje naime ne služe samo za prikazivanje pro¬ 
stora i predmeta ili za sticanje sensibilnih podražaja, već one 
mogu da služe i za prikazivanje ugađaja (Stimmung), a pravi 
ugađaj može u pejsažu podati samo tankoćutni umjetnik. 
Čovjek ne bi mislio, kako se bojom mogu izazvati u duši 
ljudskoj i vedra, i tugaljiva i mirna i razdražljiva raspolo¬ 
ženja. 0 tome se možemo najbolje sami uvjeriti, ako neki 
kraj promatramo kroz stakla raznih boja, tad ćemo osjetiti 
kod raznih boja onakovo čuvstvo ugodnosti, kakovo redov¬ 
no osjećamo, kad promatramo pejsaž, što ga je pravi umjet¬ 
nik izradio. 

U tome je eto razlika između slikara-pejsažiste i umjet- 
nika-pejsažiste. 

Kovačević je već svojim prvim pejsažom, što ga je prije 
25 godina (Zagrebačko Rokovo groblje u sutonu) izložio, 
pokazao, da u njega kao slikara :ma onih prednosti, kojima 
se odlikuje pravi pjesnik-umjetnik. 

Pa zato su i svi njegovi pejsaži sve do njegovih najno¬ 
vijih — puni onog pjesničkog raspoloženja, koje podaje slici 
umjetnički ugađaj. 

Sujete svojim pejsažima uzimao je Kovačević sa Plitvič¬ 
kih jezera, s Orljave, ispod Zagrebačke gore, a najradije 
sa Save. 

Tu njemu toli dragu Savu, opjevao je Kovačević u svojim 
slikama u svim mogućim njenim fazama: kad je tiha i ma¬ 
lena, ili kad je nabujala pa se obijesno prebacuje ili kad se 
prelila obarajući! i rušeći sve, što se njenoj bujici suprot¬ 
stavlja; prikazujući Savu, prikazuje nam i njenu okolinu: 
vrbe i jalše, šaš i travu, strirTnu i pličinu savske obale s 
muljnim pijeskom i šarolikim šljunkom. Neslućene ljepote 
Save i njene okoline: u zimi, ranome proljeću, u punome 
proljetnome cvatu, u bujnosti ljetnoj, u bogatstvu rane je¬ 
seni , u zamiranju kasne jeseni pa u bjelilu zimskome — 
iznio je i iznosi nam Kovačević u onome pravome raspolo¬ 
ženju prirode, koje odgovara vremenu, kad je koji pejsaž 
slikao. 

Njegovi pejsaži — pored svoga vanrednog umjetničkog 
ugađaju — djeluju snažno i zbog toga, što su risani kistom u 
jednoj tehničkoj savršenosti, koja se obično nalazi na cr¬ 
težima, koji su risani olovkom ili perom. Pa stoga imaju i 
njegovi pejsaži — u kojima se ugađaj spaja u skladnu cje¬ 
linu s tehničkom izradbom njihovom — pravu vrijednost 
umjetničkih tvorevina. 

Donoseći u reprodukciji nekoliko Kovačevićevih pejsaža, 
izabrasmo upravo one, koje je umjetnik u ranome proljeću 
na Savi uhvatio, dočaravajući nam u njima buđenje proljet¬ 
nog života, koji se počinje sada osjećati na flori, kojom je 
načičkana i urešena savska obala. A. Jiroušek. 

MILAN BEGOVIĆ ; »SVADBENI LET«. 

(Premijera 18. travnja 1923.) 

Siže drame, o kojoj je bilo govora i u našem listu 
(v. »Vijenac« br. 10.) bio je već u glavnome poznat, no 
publika je bila radoznala, da je čuje i na pozornici, gdje joj 
je i pravo mjesto i gdje jedino mogu doći do izražaja sve 
vrline i mane jednog umjetničkog djela. 

Dužni smo odmah i bez daljeg natezanja izjaviti, 
da je drama u glavnome uspjela koliko s idejne, toliko i s 
tehničke strane. Idealizam i realizam hvataju se u tragičan 
koštac i kao obično u životu podliježu oboje pred jačom, 
tajanstvenom silom, koja nevidljivo upravlja sudbinom 
čovjeka. 

Prvi čin nekako nesigurno koleba i nekud se previše 
oteže, dok prispije do pravog umjetničkog izražaja i jače 
istakne pravi cilj radnje. Završetak je nekud prenagljen, 
trebalo je jače psihološke motivacije. Pad jedne žene, a još 
više jedne djevojke, koja je bila uzgojena pod strogom dis¬ 
ciplinom penzionata, zahtijeva više intimne borbe, više žen¬ 
ske prirođene susprezljivostil 

Drugi je čin s dramske strane jak, u njemu dolazi do 
potpunog izražaja idejna pjesnikova strana i možemo slo¬ 
bodno kazati, da Spašava čitavo djelo. Samo bi morali pri¬ 
mijetiti, da su posljednje Blanchine riječi, koje odlučno utječu 
na rasplet drame, morale biti izrečene s više sponta¬ 
nosti, osjećaja i topline. Onako djeluju hladno i ostavljaju 
na slušatelje neprijatan dojam. 

Posljednji čin, sa svim njegovim tehnički neprirodnim 
situacijama, prilično teče konačnoj katastrofi i emocionalno 
djeluje na gledaoce. 

Pojava aeroplana na pozornici je jedna novost za naš 
teatar i već po tome zanimljiva. 

Partije su u glavnome bile dobro podijeljene. G. Soto- 
š e k kao Pierre, konstruktor i suvlasnik tvornice aeroplana, 
izvrsno je odigrao svoju ulogu, g. Ivo R a i ć kao Mario, 
pilot, također je spretno obavio svoju partiju, ali bi mu mo¬ 
rali preporučiti, da jače i bolje naglasuje riječi, da mu tako 
govor bude jasniji i bistriji, dok je gđica Božena B e g o v i ć 
auktorova kćerka, koja po prvi put nastupa u našem teatru, 
odigrala svoju Blanche osim nekih omanjih nijansa, vrlo 
spretno, te se njezin debut mora smatrati uspjelim. Gđa 
Vika Podgorska, kao Beata je također bila sretne ruke, 
svi ostali pak (gg. Tito Strozzi u ulozi mehaničara, g. Josip 
Maričić, Grund i dr.) uložili su sve svoje priznate umjetničke 
sposobnosti, da djelo čim dostojnije interpretišu i, može se 
reći, s povoljnim uspjehom. —I— 

KONCERTNA KRONIKA. 

U gustom nizu zaredale se koncertne priredbe odmah iza 
Uskrsa. Nerijetko se dešavalo, da su u isti dan bila i dva 
koncerta. Tko će tu da se snađe, da u vazda novim kon¬ 
certima zadrži trajno dojmove pređašnjih koncerata, da u 
ispisivanju ovih redaka ne zaboravi spomenuti koje ime, 
da ne pobrka red priredbi, da ne govori preopširno o ma¬ 
nje važnim događajima, a o većim i znatnijim, da ne štedi 
suviše riječima. 

»Zagrebačka filharmonija« već je završila svoje redovite 
matineje, izvanredne se pak redaju dalje i u njima nastu¬ 
paju kao gosti domaći i strani umjetnici. Posjet općinstva 
jenjava, sezona se primiče kraju, jer u danima punim pro¬ 
ljetnoga sunca šetnja u prirodi mami više od senzacional¬ 
nih programa i gostovanja. Ipak bi valjalo i kuditi naše op¬ 
ćinstvo. Zašto se krajem sezone moraju uopće izmišljati 


senzacije? Ili je možda samo obilje koncerata u današnjim 
prilikama krivo i materijalni razlozi uvjetuju sve veću re- 
zerviranost posjetnika? Zamjeriti valja ipak suzdržljivost, 
koja se zapaža u slučajevima, kada nastupaju naši umjet¬ 
nici prvi put pred javnošću. Ne pomaže običajno oglašiva- 
nje, da se razbije uvriježeno nepovjerenje. Dolazak S1 e- 
z a k a ili F i s c h e r a bit će razlogom, da se na materijal¬ 
ne razloge zaboravi, šta više pobudom, da se pokaže neko 
nadmetanje u kupovanju vrlo skupih ulaznica. 

Da se i ne govori o tom, kako zaista veliki umjetnici 
(S1 e z a k) dolaze u Zagreb nešto okasno, kada njihovu 
uspješnom nastupanju mora pomagati slava minule veličine. 
U »Zagrebačkoj filharmoniji« nastupio je kao gost, mladi i 
poletni muzičar Jakov Gotovac. Znali smo ga kao 
kampozitora po njegovim zvučnim i nježnim popijevkama i 
zborovima, što su gotovo neposredno ispod njegova pera 
već bili predani u štampu (edicije Slave i Rirop). Čuli smo 
o njegovoj djelatnosti u filharmonijskom društvu u Šibe¬ 
niku. Čuli smo ga napokon u Zagrebu, gdje je svojim prvim 
nastupom kao dirigent »Zagrebačke filharmonije«, pokazao 
lijepe kompozitorske sposobnosti i dirigentske odlike. Dvije 
popijevke, što su ih naši filharmoničari svirali (pjevao je g. 
Flogl), odlikuju se bujnom šarolikošću orkestralnih boja, 
neusiljenim slikanjem pravog ugođaja, a hvalevrijednu jed¬ 
nostavnost pjevne linije samo je mjestimice prekrivao suviše 
gusti orhestarski zvuk. — Mlađahni Korngold, dijete 
Beča, u veselim plesnim vazda nasmijanim i prpošnim, 
često banalnim ugođajima rano sazrelim talentom davno je 
već začudo svijet svojim kompozicijama. (Čuli smo njegovu 
Simfonijetu, što ju je napisao, kada mu je bilo četrnaest 
godina.) Eklekticizam, koji je izbijao u ranijim djelima (spo¬ 
menuta Simfonijeta), razumljiv je u djeteta, koje je voljko 
primalo toliko dojmova u velikom muzičkom svijetu rod¬ 
noga grada. Zato je u kasnijim djelima prevladala uz silni 
razmah tehničkih sredstava orhestralnog zvučnog izražaja i 
podobnost izgrađivanja osnovnoga ugođaja u kratkim, geni¬ 
jalno izgrađenim stavcima (svita iz pozorišne muzike za 
Shakespearovu »Mnogo vike, ni za što«) kao u stav¬ 
cima »U bračnoj sobi«, »Noćna straža«, »Hornpipe«. Čini se, 
da je pravo područje njegova stvaranja upravo pozorišna 
muzika. — Vijonilista Aranyi nastupio je osim u jednoj 
matineji »Zagrebačke filharmonije« i na posebnom svom 
koncertu. 

Intimne večeri »Glazbenog Zavoda« i dalje se redaju. 

Juro Tkalčić u svojem je koncertu prikazao ne samo 
poznate i priznate odlične svoje sposobnosti virtuoza, već 
je izvođenjem novog svoga djela — »Tužna roža«, Tema 
con variazioni — dokazao, da je u njega neoslabl'ena snaga 
stvaranja, vedra radost pravoga muziciranja, u kojemu Sts 
očituje sva bujnost njegove duševnosti. Novo njegovo djelo 
upravo zbog obilja zamisli nije u cjelini izgrađeno tako, da 
ne prevagnu ljepote pojedinosti, u kojima nije vrijedni kom¬ 
pozitor samo iscrpao svu ljepotu zvučnosti svoga instru¬ 
menta već je i gradio stavke vanredne tehničke poteškoće. 
— Ugledni pijanist Ćiril Ličar s potpunom je predanosti 
svirao klavirsku dionicu cijele večeri. Tkalčić i Ličar 
umiju i znaju zajedno svirati. Dr. B. Širola. 

KNJIŽEVNOST. 

Jul. Kempi: Od Save do Adrije Bosnom i Hercegovinom. 
Crtice za mladež. Treće izdanje. Zagreb 1923. Cijena 20 di¬ 
nara. U nas se o omladinskoj knjizi ne vodi još ni izdaleka 
onoliko računa, koliko bi trebalo, pa je i posljedica toga, da 

mi imamo vrlo malo dobrih omladinskih knjiga. Mi nemamo 
još ni jednoga pregleda, koji bi bio točan putokaz ili bar 
registar svega onoga, što je u domaćem duhu dobro za mla¬ 
dež napisano. A ipak je ta omladina vrlo dobra publika, 
ona mnogo treba, mnogo traži, ona je i izb'rljiva i kritička, 
ako ne u teoriji, a ono u praksi, jer ono, što nije za nju, jed¬ 
nostavno otklanja. Zato je vrlo teško pisati za mladež — a 
ona ipak traži lektiru — pa prema tome od srca pozdrav¬ 
ljamo takovu knjigu, koja evo već u trećem izdanju izlazi 
pred nas posve pomlađena i ponovljena i sadržinom i for¬ 
mom. Knjiga je g. Kempfa dobra omladinska knji- 
g a, ako se držimo onoga, što i sam auktor veli, da je ono, 
što je najbolje, za mladež tek dobro. Pisac je s mnogo ži¬ 
vosti u formi putopisa, koji su u našoj književnosti uopće 
rijetki, opisao na vrlo zanimljiv način svoje putovanje po 
Bosni i Hercegovini i podao nam tom svojom knjigom pot¬ 
punu sliku i ljudi i krajeva, kroz koje nas vodi. Iz nje se 
vidi pravi pedagog, koji svoje čitače vodi zanimljivim puto¬ 
vima toga našega dragog kraja, pokazuje sve znamenitosti, 
na koje nailazi, oživljuje prigodice uspomenu na historijske 
junake i dagađaje i reda sliku za slikom kao u kaleidoskopu, 
pa je tim svojim načinom prikazivanja ii opisivanja uspio 
eto, da je tom knjigom prodro u srca nesamo onoj publici, 
kojoj je namijenjena, već i odraslima. 

I tehnika je knjige osobita. Jezik biran i čist, stil lak i 
jasan, oprema lijepa, a veliki broj slika uzdiže vrijednost 
knjizi tako, da se ona sama najbolje preporuča, ona ide u 
red najboljih knjiga, koje su kod nas za mladež napisane. 

Knjige takove vrste došle su nam baš danas u sto dobrih 
časa! F. Nikolić. 

Dane J. Hranilović, »Iz zapisaka jugoslav. dobrovoljca«. 
Nakladna knjižara St. Kuglia, Zagreb, 1923. Historija gole¬ 
mog svjetskog rata čeka još svog velikog historičara, koji 
će je u detaljima ocrtati i tako osvijetliti tu najkrvaviju 
stranicu u povijesti čovječanstva, istaknuvši njezine duboke 
uzroke, njezin razvoj i neminovne posljedice, koje su nastu¬ 
pile. Oni »zapisci jugoslavenskog dobrovoljca« samo su neki 
ulomak iz velike svjetske epopeje, u kojima nam g. Dane J. 
Hranilović crta formaciju i postanak jugoslavenskih legija 
za oslobođenje u Rusiji, u kojima je i sam sudjelovao. Knji¬ 
žica nema umjetničkih pretenzija, napisana je jednostavnim 
stilom kroniste, koji opisuje detaljno sve, što je vid'o i čuo 
u onim povjestnim danima, al za to je baš njezina vrijed¬ 
nost veća, a iskrenost, kojom je napisana, jamči nam 
za istinitost događaja. Ovo će djelce dobro doći svima, koji 
žele biti bolje obaviješteni o velikim dogođajima, u kojima je 
sudjelovao i naš narod u krvavim borbama na Dobrudži, po¬ 
vodom ruske revolucije, njegov eksodus iz Rusije preko 
Sibirije, Mandžurije, Mukdena, Port Dalnija, preko oceana u 
Suez i t. d, Stj. Ilijić. 

BILJEŠKE. 

Repertoar Hrvatskog Kazališta u Zagrebu. Travanj: 18. 
Milan Begović, Svadbeni let. Redatelj Ivo Raić. Po¬ 
moćni redatelj Slavko Batušić. (Premijera. Nastup gdjice 
Božene Begović), — 19. Rimskij-Korsakov, Šeherezada 
(14. put); Schuman-Baranović, Leptiri (12. put); Zajc- 
Baranović, Svatovac (11. put; gostovanje Margarete Fro- 
man), — 20. Đ. Gundulić, Dubravka. (67 put); Muzika A 
Dobronića. — 21. Gounod, Faust. (217 put; Gostov. Nikole 
Zeca i Al. Veselovskoga). — 22. popodne: Labiche —Mlchel: 
Firentinski šešir. (5. put); naveče: Borodin: Knez 


Igor (8. put). — 23. N. V. Gogolj, Revizor. (60 put). — 
24. Mozart, Čarobna frula (21. put; gostovanje Nikole 
Zeca). — 25. Milan Begović, Svadbeni let (2. put). — 

Ugnjetavana kultura. Amerikanski slavista A. Maning 
piše u »The New-York Times« između ostalih dopisa iz 
Evrope informativan članak o položaju Lužičkih Srba u Lu- 
žici, iz kojega vidimo njegovo zgražanje nad podređenošću,. 
kojoj je ta narodna manjina pod upravom Njemaca podvr- 
žena. Dok u političkom smislu ne mogu Lužičani doći do 
izražaja, jer su izborni kotari tako uređeni, da ne može ni 
jedan Lužičan biti izabran, koji bi digao svoj glas u ime 
svojih sunarodnjaka i njihovih prava, dotle oni sami 
t. j. Lužičani u želji, da se njihovo slavenstvo očituje* 
rade na kulturnom polju najviše kolikogod se dade u 
tako mizernim prilikama. Bez prava, da uče Čitati i 
pisati na svom materinjem jeziku u školi, uče oni čitati i 
sposobni su da prate svoje novine, dnevnike i časopise, kojCh 
ima više, i svoj jedini književni list »L u ž i c a« koji izilazi 
već 40 godina. Mnogi agilni Lužičani intelektualci idu danas 
za tim, da probude u Lužičana, osobito onih iz Donje Luži- 
ce, da i ovi budu dionici svih onih kulturnih iako malih te¬ 
čevina, koje imaju Lužičani. — Od ovako malenoga naroda 
traži se mnogo, pa čim je probuđenija svijest, tim je laglje 
mamim narodnim trudbenicima uspijevati; t.m se laglje uz¬ 
drže one institucije, koje su podvrgnute za dobro toga 
ugnjetavanog slavenskog naroda. 

Bez pravog kulturnog središta osnovali su Lužičani u 
Pragu: Češko lužičko društvo: »Adolf Čemy«, koje se brine 
za kulturno pridizanje Lužičana. Nedavno je to društvo pri¬ 
redilo etnografsku i slikarsku izložbu Kube o lužičkim na¬ 
rodnim predmetima. Ono izdaje češko-lužičke knjige (bi¬ 
blioteku). Sada je izašla četvrta knjiga. Osnivaju se fondovi 
(Zeilerov) za podupiranje narodne stvari. Uopće se nastoji 
sve moguće činiti, što će narodnoj lužičkoj stvari koristiti. 
Taj bi pothvat mogli isporediti sa našim bosanskim »Na¬ 
pretkom«. — Misija je i jednoga i drugoga pothvata, da svoj 
narod kulturno pridigne. Moramo se čuditi žilavosti tamo¬ 
šnjih intelektualaca i nastojanju, da pređu na nacionalni sit¬ 
ni rad, i smažu toliko snage, pa da izdaju i list kao što je 
»Češko lužički Vjesnik«, koji je izašao za godinu 1923. u 
dvobroju kao prvi svezak, sa obiljem zanimljivog sadržaja. 
Zaista tamošnji intelektualci, kao i oni u Pragu, zaslužuju 
potpuno priznanje za žilav kulturni boj, koji vode u zemlji 
»kulture« — koja ne dopušta, da im podanici uživaju bla¬ 
godat školske obuke na materinjem jeziku. 

Kasnije ćemo se nešto podrobnije osvrnuti na taj rad. 

N. 

Spomenik F*a»jt Runjaninu, uglazbitelju »Lijepe naše 
domovine«, konačno je gotov i bit će postavljen na njegov 
grob u Novom Sadu. Djelo je našega Frangeša. a sastoji u 
poprsju od bronza nešto povećan od naravne veličine, jedno¬ 
stavan je i bez izlišne poze, samo se u očima, uzdignutim 
k nebu, primjećuje duboki osjećaj, koji je nadahnjivao našega 
glazbenika, kad je sastavljao motiv za njegovu veličajnu 
himnu, koja je postala svojinom cjelokupnog hrvatskog na¬ 
roda. Poprsje bit će postavljeno na mramorni stup izrađen 
po nacrtu arhitekta Podhorskoga, a ostali ornamentalni dio 
spomenika izrađen je od učenika naše obrtne škole u Za¬ 
grebu, koji su se trudili, da dostojno urese spomenik našem 
slavnom glazbeniku. Tim aktom pieteta ispunjena je jedna 
davna želja našega naroda, koji je svojim prilozima konačno 
i omogućio izgradnju toga djela. —I—•* Z 


Izdavači i vlasnici: Dragutin Nemet i drugovi 


Tisak »Tipografije« d. d. Zagreb. 







„GOLUB" 

IVMNIM (lOARHNM »On« I TUIJAHA B. B. 

ZAGREB, niAKSINHRSKA CESTA BROJ IO. 

preporuča svoje najbolje vrste cigaretnog papira i to: 

„GOLUB”, „RIZ ABADIE”, „SAMUM" I „CLUB” (EXTRABIS) 


ŠEŠIRE 

KRZNO 


INDUSTRIJA ŽELJEZNE ROBE D. D. 

ZMAJ 

ZAGREB 

Petrinjska ulica 3 
Telefon 7-43 

Proizvodi: svakovrsno željezno pokućtvo, peći, 
štednjake i dijelove istih, tačke, želj. prozore, 
stube, ograde kao i raznn drugu željeznu robu. 
Cijene vrlo umjerene, a izvedba solidna i brza. j 0 



predale aaUcMMt 

IGNATZ tt\M 

i 

ZAGREB. ILICA 54 


Zahtijevajte cjenik 

kosmetičkih preparata za njegu i 
poljepšavanje lica , finih sapuna , 
pudera, parfuma i kremova iz: 

Jlobilior* 

Drogerije, ZTagreG, Ilica 9% 


HUGO F1FSCH. ZAGREB 

HICA BROJ 40 

preporuča svoje bogato skladište svakovrsnog 

muškog I dječjeg rakija 

uz umjerene cijene i solidnu podvorbu. 










Vodeća marka Istoka 


1. Jugoslavenska 
tvornica kosmetiikih preparata 

Vlaika ulica 125. Telefon br 10-22. 


Nudja svoje najnovije kosmctKkc preparate: 


Shampoon u omotima, 

Prašak za bijele cipele, 

Shampoon tekući, 

Rouge tekući, 

Poudre u 4 boje, 

Rouge čvrsti, 

Poudre spec'al, 

Sol za kupke, 

Poudre na kilograme, 

Baby Poudre, 

Poudre u kamenu. 

Prašak proti znojenju, 

Prašak za zube, 

Briliantine tekući, 

Pasta za zube, 

Briliantine u teglama, 

Parfumi, 

Briliantine u tubama, 

Eau de Cologne,* 

Pomada za usne, 

Eau de Cologne Russe, # 

Crnilo za obrve, 

Eau de Bouleau 

Manicurette, 

(Birkenwasser) 

Huile de Noisette, 

Eau de Quinine, # 

Huile đe Đarđanc, 

Bay-Rum, # 

Vinaigre de Toilette, 

Crema za lice, 

Coniferensprit, 

Stipsa za brijače. 

Lotion de Lilas, 

Sapun za brijače, 

Spužve od gume. 


Prepo ručamo naše parfume u najnovijim mirisima i u elegant¬ 
nim brušenim bocama, koji su ravni francuskim parfumima. 

Proizvodi označeni sa zvijezdom dobiju se u pol-lit. bocama. 

Naše rabljene prazne boce kupujemo. 

tražile naš najnoviji dičnih. dobijete da badava! 
Roba se razašlRe i ponzecem! Dobiva se svagdje. 


Tisak »Tipografija« d. d M Zagreb. 








